mteb/MIRACLReranking huggingface dataset:
স্বরলিপি (চলচ্চিত্র) স্বরলিপি নজরুল ইসলাম পরিচালিত ১৯৭০ সালের বাংলাদেশি রোম্যান্টিক চলচ্চিত্র। ছবিটির কাহিনী লিখেছেন নাজনীন আহমেদ এবং চিত্রনাট্য ও সংলাপ লিখেছেন আশীষ কুমার লোহ। নাজ প্রডাকশন্সের ব্যানারে ছবিটি প্রযোজনা করেছেন নজরুল ইসলাম এবং নাজনীন আহমেদ। এতে প্রধান চরিত্রে অভিনয় করেছেন ববিতা ও রাজ্জাক। এছাড়া অন্যান্য গুরুত্বপূর্ণ চরিত্রে অভিনয় করেছেন আনোয়ার হোসেন, সুলতানা, ফতেহ লোহানী, ইনাম আহমেদ, আশীষ কুমার লোহ প্রমুখ।
উজ্জ্বল (অভিনেতা) উজ্জ্বল ১৯৬৭ থেকে ১৯৬৯ সাল পর্যন্ত নিয়মিত নাটক করতেন ঢাকা টেলিভিশনে। নাটকের অভিনয় দেখে প্রযোজকেরা তাকে চলচ্চিত্রে নেওয়ার আগ্রহ দেখায়। এরপর ১৯৭০ সালে সুভাষ দত্ত পরিচালিত "বিনিময়" চলচ্চিত্রের মাধ্যমে চলচ্চিত্রাঙ্গণে প্রবেশ করেন। প্রথম চলচ্চিত্রে তার বিপরীতে অভিনয় করেন কবরী। এরপর ১৯৭২ সালে তিনি ইউসুফ জহির পরিচালিত হাস্যরসাত্মক-নাট্যধর্মী "ইয়ে করে বিয়ে" ছবিতে বুলবুল আহমেদ ও ববিতার সাথে অভিনয় করেন। একই বছর সুভাষ দত্ত পরিচালিত বাংলাদেশের স্বাধীনতা যুদ্ধভিত্তিক "অরুণোদয়ের অগ্নিসাক্ষী" চলচ্চিত্রে অভিনয় করেন।
রূপকথার গল্প রূপকথার গল্প তৌকির আহমেদ পরিচালিত ২০০৬ সালের বাংলাদেশী নাট্য চলচ্চিত্র। তৌকির আহমেদের নিজের গল্প, চিত্রনাট্য ও সংলাপে চলচ্চিত্রটি প্রযোজনা ও পরিবেশনা করেছে ইমপ্রেস টেলিফিল্ম। এতে অভিনয় করেছেন তৌকীর আহমেদ, চঞ্চল চৌধুরী, তাসকিন সুমী, মামুনুর রশীদ, হুমায়ুন ফরীদি, মোশাররফ করিম প্রমুখ।
আলমগীর (অভিনেতা) আলমগীর অভিনীত প্রথম চলচ্চিত্র আলমগীর কুমকুম পরিচালিত যুদ্ধভিত্তিক "আমার জন্মভূমি" ১৯৭৩ সালে মুক্তি পায়। তার অভিনীত দ্বিতীয় চলচ্চিত্র ছিল "দস্যুরাণী" (১৯৭৪)। ১৯৭৫ সালে তিনি শাবানার বিপরীতে "চাষীর মেয়ে" ও কবরীর বিপরীতে "লাভ ইন শিমলা" চলচ্চিত্রে অভিনয় করেন। পরের বছর তিনি আলমগীর কুমকুম পরিচালিত "গুন্ডা" চলচ্চিত্রে রাজ্জাক ও কবরীর সাথে একটি ছোট চরিত্রে এবং তাহের চৌধুরী পরিচালিত "মাটির মায়া" চলচ্চিত্রে ফারুক ও রোজিনার সাথে পার্শ্ব চরিত্রে অভিনয় করেন। ১৯৭৮ সালে দিলীপ বিশ্বাস পরিচালিত "জিঞ্জীর" চলচ্চিত্রে রাজ্জাক ও সোহেল রানার সাথে অভিনয় করেন। তিনি আসাদ চরিত্রে কামাল আহমেদ পরিচালিত "রজনীগন্ধা" (১৯৮২) চলচ্চিত্রে অভিনয় করেন। এতে তার সহশিল্পী ছিল রাজ্জাক, শাবানা ও অঞ্জনা। ১৯৮৪ সালে তিনি আমজাদ হোসেন পরিচালিত "ভাত দে" ও "সখিনার যুদ্ধ" চলচ্চিত্রে কাজ করেন। দুটি ছবিতে তার বিপরীতে অভিনয় করেন শাবানা এবং এর মধ্য দিয়ে শাবানার সাথে তার জুটি গড়ে ওঠে, যা পরবর্তী এক দশক বাংলা চলচ্চিত্রে রাজত্ব করে। "ভাত দে" ছবিতে তিনি একজন দরিদ্র বাউলের শিষ্য গহর চরিত্রে অভিনয় করেন।
হালদা (চলচ্চিত্র) হালদা তৌকির আহমেদ পরিচালিত ২০১৭ সালের বাংলাদেশী নাট্য চলচ্চিত্র। আজাদ বুলবুলের কাহিনীতে চলচ্চিত্রটির চিত্রনাট্য লিখেছেন তৌকীর আহমেদ। ছবিটি প্রযোজনা করেছে আমরা ক'জন। এশিয়ার একমাত্র প্রাকৃতিক মৎস প্রজনন কেন্দ্র হালদা নদী ও এর দুই পাড়ের জেলেদের জীবন নিয়ে চলচ্চিত্রের গল্প আবর্তিত হয়েছে। এতে অভিনয় করছেন জাহিদ হাসান, নুসরাত ইমরোজ তিশা, মোশাররফ করিম, ফজলুর রহমান বাবু, রুনা খান প্রমুখ।
তৌকির আহমেদ তৌকির আহমেদের প্রথম নাটকে সফলতার পর তিনি বিটিভি’তে প্রচারিত নাটকসমূহের রোমান্টিক চরিত্রের শীর্ষ অভিনেতা হিসেবে প্রতিষ্ঠালাভ করেন। অভিনয়ের পাশাপাশি পরবর্তীতে তিনি নাট্য ও চলচ্চিত্র পরিচালক হিসেবেও আত্মপ্রকাশ করেন।
তৌকির আহমেদের নাট্যাভিনয়ের অভিষেক হয় আশির দশকে। তার অভিনীত প্রথম নাটক বাংলাদেশ টেলিভিশনে প্রচারিত হয়, নাটকটির বিষয়বস্তু ছিল দেশের তরুণ শিল্পীদের মাদক সমস্যা। ১৯৯৬ সালে তানভীর মোকাম্মেল পরিচালিত বাংলাদেশের স্বাধীনতা যুদ্ধভিত্তিক নদীর নাম মধুমতী চলচ্চিত্রে অভিনয় করেন। একই বছর তিনি তার শ্বশুর আবুল হায়াত পরিচালিত প্রথম নাটক "হারজিত"-এ অভিনয় করেন। এতে তার বিপরীতে অভিনয় করেন তার স্ত্রী বিপাশা হায়াত। এরপর আবুল হায়াতের নির্দেশনায় এই জুটি একসাথে কাজ করেন "বেলি", "প্রত্যাশা", ও "একজন অপরাধিনী" নাটকে এবং "দোলা" ও "হাসুলি" ধারাবাহিক নাটকে। পরবর্তীতে তানভীর মোকাম্মেল পরিচালিত দেশ বিভাগের প্রেক্ষাপটে নির্মিত চিত্রা নদীর পারে (১৯৯৯) এবং সৈয়দ ওয়ালীউল্লাহ রচিত বিখ্যাত উপন্যাস "লালসালু" অবলম্বনে নির্মিত লালসালু (২০০১) চলচ্চিত্রে অভিনয় করেন।
ইনাম আহমেদ ১৯৬৬ থেকে ১৯৭১ সালে ইনাম আহমেদ বেশ কয়েকটি চলচ্চিত্রে অভিনয় করেন। ১৯৬৯ সালে কাজী জহির পরিচালিত "ময়নামতি" চলচ্চিত্রে তিনি জমিদারের ভূমিকায় অভিনয় করেন। পারিবারিক সম্পর্কের টানাপোড়নের গল্প নিয়ে নির্মিত "টাকা আনা পাই" চলচ্চিত্রে তিনি মহাজনের ভূমিকায় অভিনয় করেন। এদুটি চলচ্চিত্রে প্রানবন্ত অভিনয়ের মাধ্যমে তিনি দারুণ খ্যাতি অর্জন করেন। তার অভিনীত অন্যান্য চলচ্চিত্রের মধ্যে "ভাওয়াল সন্ন্যাসী" (১৯৬৬), "আপন দুলাল" (১৯৬৬), "শীত বসন্ত" (১৯৬৮), "জোয়ারভাটা" (১৯৬৯), "নীল আকাশের নীচে" (১৯৬৯) ও "স্বরলিপি" (১৯৭০) উল্লেখযোগ্য।
শাবানা ১৯৯০ এর দশকের প্রথম দিকে প্রধান চরিত্রে অভিনয় করলেও শেষের দিকে পার্শ্বচরিত্রে অভিনয় শুরু করেন। প্রধান চরিত্রে মতিন রহমান পরিচালিত "অন্ধ বিশ্বাস" (১৯৯২), মালেক আফসারী পরিচালিত "ক্ষমা" মোহাম্মদ মনোয়ার হোসেন পরিচালিত "লহ্মীর সংসার" (১৯৯২), কামাল আহমেদ পরিচালিত "অবুঝ সন্তান" (১৯৯৩), শহীদুল ইসলাম খোকন পরিচালিত "ঘাতক" (১৯৯৪) ও মাসুদ পারভেজ পরিচালিত "ঘরের শত্রু" চলচ্চিত্রে অভিনয় করেন। তার পার্শ্বচরিত্রে অভিনীত চলচ্চিত্রের মধ্যে "স্নেহ" (১৯৯৪), "কন্যাদান" (১৯৯৫), "সত্যের মৃত্যু নাই" (১৯৯৬), "স্বামী কেন আসামী" (১৯৯৭) উল্লেখযোগ্য। ১৯৯৭ সালে তিনি হঠাৎ করেই অভিনয়ের ইতি ঠানেন। তার অভিনীত সর্বশেষ চলচ্চিত্র আজিজুর রহমান পরিচালিত "ঘরে ঘরে যুদ্ধ" ১৯৯৭ সালে মুক্তি পায়। এরপর তিনি মার্কিন যুক্তরাষ্ট্রের নিউ জার্সিতে তার পরিবারের কাছে চলে যান এবং স্থায়ীভাবে বসবাস শুরু করেন।
রাজনীতি (২০১৭-এর চলচ্চিত্র) রাজনীতি বুলবুল বিশ্বাস পরিচালিত ২০১৭ সালের বাংলাদেশী চলচ্চিত্র। এটি বুলবুল বিশ্বাস পরিচালিত প্রথম চলচ্চিত্র। ছবিটির কাহিনী ও চিত্রনাট্য লিখেছেন বুলবুল বিশ্বাস নিজেই এবং সংলাপ লিখেছেন দেলোয়ার হোসেন দিল। অ্যারো মোশন আর্টসের ব্যানারে ছবিটি প্রযোজনা করেছেন আশফাক আহমেদ। এতে অভিনয় করেছেন শাকিব খান, অপু বিশ্বাস, আনিসুর রহমান মিলন, সাদেক বাচ্চু অমিত হাসান প্রমুখ।
তৌকির আহমেদ তৌকির আহমেদ একজন বাংলাদেশী অভিনেতা, চলচ্চিত্র নির্মাতা এবং লেখক। তিনি ১৯৮০'র দশকের শেষের দিকে তার অভিনয় জীবনের শুরু হয়। নাটক ও চলচ্চিত্র দুই মাধ্যমেই তিনি অভিনয় করেন। পরবর্তীতে লন্ডনের রয়্যাল কোর্ট থিয়েটার থেকে মঞ্চ নাটক পরিচালনার প্রশিক্ষন গ্রহণ এবং নিউইয়র্ক ফিল্ম একাডেমি থেকে চলচ্চিত্রে ডিপ্লোমা করে তিনি নাট্য ও চলচ্চিত্র পরিচালনা শুরু করেন। বাংলাদেশের স্বাধীনতা যুদ্ধভিত্তিক চলচ্চিত্র জয়যাত্রা পরিচালনার মাধ্যমে তিনি বাংলাদেশ সরকার প্রদত্ত জাতীয় চলচ্চিত্র পুরস্কার অর্জন করেন। এছাড়া তার পরিচালিত কয়েকটি চলচ্চিত্র আন্তর্জাতিক চলচ্চিত্রে উৎসবে অংশগ্রহণ করে এবং পুরস্কার লাভ করে। পাশাপাশি তার রচিত তিনটি বই অমর একুশে গ্রন্থমেলায় প্রকাশিত হয়েছে।
আহমেদ ইমতিয়াজ বুলবুল আহমেদ ইমতিয়াজ বুলবুল ১৯৭৬ সাল থেকে সাল থেকে নিয়মিত গান করেন। ১৯৭৮ সালে "মেঘ বিজলি বাদল" ছবিতে সঙ্গীত পরিচালনার মাধ্যমে চলচ্চিত্রে কাজ শুরু করেন। ১৯৮৪ সালে বেলাল আহমেদের পরিচালিত নয়নের আলো চলচ্চিত্রের গীত রচনা ও সঙ্গীত পরিচালনা করেন তিনি। সেই চলচ্চিত্রের তার লেখা ‘আমার সারাদেহ খেয়োগো মাটি’, ‘আমার বাবার মুখে’, ‘আমার বুকের মধ্যেখানে’, ‘আমি তোমার দুটি চোখের দুটি তারা হয়ে’ গানগুলো জনপ্রিয়তা পায়।
প্রিয়া আমার প্রিয়া প্রিয়া আমার প্রিয়া বদিউল আলম খোকন পরিচালিত ২০০৮ সালে বাংলাদেশী রোম্যান্টিক চলচ্চিত্র। এতে প্রধান চরিত্রে অভিনয় করেন শাকিব খান, সাহারা, প্রবীর মিত্র, ও মিশা সওদাগর। এটি ২০০২ সালের পুনীত রাজকুমার অভিনীত কন্নড় চলচ্চিত্র "আপ্পুর" পুনঃনির্মাণ, যা তেলেগু ভাষায় "ইডিয়ট" (২০০২), তামিল ভাষায় "দম" (২০০৩) ও বাংলা ভাষায় "হিরো" (২০০৬) নামে পুনঃনির্মিত হয়েছিল। পূর্বনির্মিত চলচ্চিত্র অবলম্বনে এই ছবির কাহিনী লিখেছেন মনির হোসেন এবং সংলাপ লিখেছেন শচীন নাগ। কচি আহমেদ নিবেদিত ছবিটি প্রযোজনা ও পরিবেশনা করে আশা প্রডাকশন্স।
মা ও ছেলে মা ও ছেলে কামাল আহমেদ পরিচালিত ১৯৮৫ সালের প্রণয়ধর্মী-নাট্য চলচ্চিত্র। ছবিটির চিত্রনাট্য লিখেছেন ইসমাইল মোহাম্মদ। চিত্রনায়িকা শাবানা নিবেদিত চলচ্চিত্রটি প্রযোজনা ও পরিবেশনা করেছে চিত্রকথা। এতে মা ও ছেলের চরিত্রে অভিনয় করেছেন রেহানা জলি ও আলমগীর। অন্যান্য ভূমিকায় রয়েছেন শাবানা, বুলবুল আহমেদ, প্রবীর মিত্র, খলিল উল্লাহ খান, গোলাম মুস্তাফা, আনোয়ার হোসেন প্রমুখ।
আলমগীর (অভিনেতা) আলমগীর কামাল আহমেদ পরিচালিত "মা ও ছেলে" (১৯৮৫) চলচ্চিত্রে প্রধান চরিত্রে অভিনয় করেন। এই ছবিতে দীপক চৌধুরী চরিত্রে অভিনয়ের জন্য শ্রেষ্ঠ অভিনেতা হিসেবে তিনি তার প্রথম জাতীয় চলচ্চিত্র পুরস্কার লাভ করেন। ১৯৮৫ সালে তিনি পরিচালক হিসেবে আত্মপ্রকাশ করেন। তার পরিচালিত প্রথম চলচ্চিত্র "নিষ্পাপ"। ১৯৮৭ সালে তিনি শাবানার বিপরীতে অভিনয় করেন "মায়ের দোয়া", দিলীপ বিশ্বাস পরিচালিত "অপেক্ষা" ও সুভাষ দত্ত পরিচালিত স্বামী স্ত্রী চলচ্চিত্রে। "অপেক্ষা" চলচ্চিত্রে অভিনয়ের জন্য তিনি দ্বিতীয়বার শ্রেষ্ঠ অভিনেতার জন্য জাতীয় চলচ্চিত্র পুরস্কার লাভ করেন। পরের বছর অভিনয় করেন হাফিজ উদ্দীন পরিচালিত "পথে হল দেখা" চলচ্চিত্রে। এতে তার বিপরীতে অভিনয় করেন অঞ্জনা রহমান। পরবর্তীতে "ক্ষতিপূরণ" (১৯৮৯), "মরণের পরে" (১৯৯০), "পিতা মাতা সন্তান" (১৯৯১), ও "অন্ধ বিশ্বাস" (১৯৯২) চলচ্চিত্রের জন্য টানা চারবার তিনি শ্রেষ্ঠ অভিনেতার জন্য জাতীয় চলচ্চিত্র পুরস্কার লাভ করেন। এসময়ে তার অভিনীত অন্যান্য উল্লেখযোগ্য চলচ্চিত্র হল "সত্য মিথ্যা" (১৯৮৯), "রাঙা ভাবী" (১৯৮৯), "দোলনা" (১৯৯০), "অচেনা" (১৯৯১), "সান্ত্বনা" (১৯৯১) ও "ক্ষমা" (১৯৯২)। ১৯৯৪ সালে অভিনয় করেন কাজী হায়াৎ পরিচালিত নাট্যধর্মী "দেশপ্রেমিক", শহীদুল ইসলাম খোকন পরিচালিত যুদ্ধ-নাট্যধর্মী "ঘাতক", ও গাজী মাজহারুল আনোয়ার পরিচালিত পারিবারিক-নাট্যধর্মী "স্নেহ" চলচ্চিত্রে। "দেশপ্রেমিক"-এ একজন চলচ্চিত্র পরিচালকের ভূমিকায় অভিনয় করে তিনি সপ্তমবারের মত শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন। এই বছর তিনি নির্মাণ করেন "নির্মম"। এতে তার সাথে অভিনয় করেন শাবানা, শাবনাজ ও বাপ্পারাজ। ছবিটি সমাদৃত হয় এবং শাবনাজ শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন।
তানিয়া আহমেদ ২০১২ সালে তিনি ৩৫ পর্বের "দ্য এ টিম" টেলিভিশন ধারাবাহিক পরিচালনা করেন। ধারাবাহিকটি ইংল্যান্ডে চিত্রায়িত হয়। তার নিজের ও সহশিল্পীদের সাথে ঘটে যাওয়া একটি সত্য ঘটনা অবলম্বনে নির্মিত এই ধারাবাহিকে অভিনয় করেন মোশাররফ করিম, বিজরী বরকতুল্লাহ, এস আই টুটুল ও তিনি নিজে।
নয়নের আলো নয়নের আলো বেলাল আহমেদ পরিচালিত ১৯৮৪ সালের সঙ্গীতধর্মী প্রণয়ধর্মী-নাট্য চলচ্চিত্র। চলচ্চিত্রের কাহিনী ও চিত্রনাট্য লিখেছেন বেলাল আহমেদ এবং সংলাপ লিখেছেন হিরেন দে। বেগম শাহনাজ সুলতানা প্রযোজিত ও কাজী ফরিদ নিবেদিত চলচ্চিত্রটি পরিবেশন করে সপ্তরূপা ফিল্মস। একজন গায়ক ও দুই যুবতীর ত্রিভুজ প্রেমের গল্প নিয়ে এই চলচ্চিত্র নির্মিত হয়েছে। এতে গায়ক চরিত্রে অভিনয় করেন জাফর ইকবাল, এবং দুই যুবতী চরিত্রে অভিনয় করেন কাজরী ও সুবর্ণা মুস্তাফা। এছাড়া অন্যান্য চরিত্রে অভিনয় করেন প্রবীর মিত্র, আনোয়ার হোসেন, সুচেতা মালিয়া, রাইসুল ইসলাম আসাদ প্রমুখ।
সারেন্ডার (১৯৮৭-এর চলচ্চিত্র) সারেন্ডার জহিরুল হক পরিচালিত ১৯৮৭ সালের বাংলাদেশী রোম্যান্টিক-অ্যাকশন চলচ্চিত্র। ছবিটি কাহিনী রচনা ও প্রযোজনা করেছেন সিদ্দিক জামাল নান্টু এবং চিত্রনাট্য লিখেছেন জহিরুল হক। ছবিটি প্রযোজনা ও পরিবেশনা করেছে নান্টু মিন্টু প্রডাকশন্স। এতে শ্রেষ্ঠাংশে অভিনয় করেছেন জসিম, শাবানা, বুলবুল আহমেদ, আবুল কাশেম মিঠুন, সিদ্দিক জামাল নান্টু, মাহবুব খান, বাবর ও মিজু আহমেদ।
নাসির উদ্দীন ইউসুফ নাসির উদ্দীন ইউসুফ ১৯৭২ সালে নাট্যকার সেলিম আল দীনকে নিয়ে "নাট্যক্রম" মঞ্চদলের সাথে নাটক নির্মাণ শুরু করেন। পরবর্তীতে ১৯৭৩ সালে তারা দুজন মিলে প্রতিষ্ঠা করেন মঞ্চদল ঢাকা থিয়েটার। প্রথমদিকে পাশ্চাত্য ধারার নাটক পরিচালনা করলেও পরে সেলিম আল দীন রচিত অনেক নাটকের নির্দেশনা তিনি দিয়েছেন। এগুলোর মধ্যে কীত্তনখোলা, কেরামতমঙ্গল, হাতহদাই, যৈবতীকন্যার মন, বনপাংশুল, প্রাচ্য ও নিমজ্জন উল্লেখযোগ্য। ১৯৮০ সালে চলচ্চিত্রকার সৈয়দ সালাউদ্দিন জাকি পরিচালিত ঘুড্ডি চলচ্চিত্রে তিনি বাচ্চু চরিত্রে অভিনয় করেন। তিনি ১৯৯৩ সালে নির্মিত বাংলাদেশের স্বাধীনতা যুদ্ধভিত্তিক চলচ্চিত্র একাত্তরের যীশু তার পরিচালিত প্রথম চলচ্চিত্র। বিশ্বখ্যাত গ্লোব থিয়েটারে ২০১২ সালে তাঁরই নির্দেশনায় প্রথম বাংলাভাষার নাটক হিসেবে উইলিয়াম শেক্সপিয়রের "দ্য টেম্পেস্ট" নাটকটি মঞ্চস্থ হয়। এটির অনুবাদ ও রূপান্তর করেছেন রুবাইয়াৎ আহমেদ। ২০১৪ সালে বিখ্যাত লেখক আলব্যের কাম্যুর আলোচিত উপন্যাস ‘দ্য স্ট্রেঞ্জার’ ‘আউটসাইডার’ নামে মঞ্চায়ন করেন। এটির নাট্যরুপ দিয়েছেন রুবাইয়াৎ আহমেদ। সর্বশেষ ২০১১ সালে গেরিলা চলচ্চিত্রটি নির্মাণ করেন। চলচ্চিত্রটি ২০১১ সালে বেশ কয়েকটি আন্তর্জাতিক চলচ্চিত্র উৎসব অংশগ্রহন করে এবং ১৭তম কলকাতা আন্তর্জাতিক চলচ্চিত্র উৎসব ২০১১-এ এশিয়ার সেরা চলচ্চিত্র হিসেবে বিবেচিত হয়ে আন্তর্জাতিকভাবে অঙ্গনে বাংলাদেশী চলচ্চিত্রের ভাবমূর্তি উজ্জল করতে ভূমিকা রাখে। এদিন মোট ১২টি চলচ্চিত্রের সাথে প্রতিযোগিতা করে এই সম্মান অর্জন করে "গেরিলা"। ২০১২ সালে প্রদত্ত মেরিল-প্রথম আলো পুরস্কার-এ চলচ্চিত্রটি সমালোচক শাখায় শ্রেষ্ঠ চলচ্চিত্রের পুরস্কার লাভ করে এবং তিনি এই চলচ্চিত্র পরিচালনার জন্য শ্রেষ্ঠ পরিচালক বিভাগে পুরস্কার অর্জন করেন। পরের বছর ২০১৩ সালে প্রদত্ত জাতীয় চলচ্চিত্র পুরস্কারে গেরিলা চলচ্চিত্রটি শ্রেষ্ঠ চলচ্চিত্রের পুরস্কার লাভ করে এবং নাসির উদ্দীন ইউসুফ শ্রেষ্ঠ পরিচালক এবং এবাদুর রহমানের সাথে যৌথভাবে শ্রেষ্ঠ চিত্রনাট্যকার ও সংলাপ রচয়িতার পুরস্কার অর্জন করেন। এ বছর চলচ্চিত্রটি ইস্তাম্বুল আন্তর্জাতিক চলচ্চিত্র উৎসব ও সার্ক চলচ্চিত্র উৎসব-এ প্রদর্শিত হয়। এছাড়া ২০১৪ সালে প্রদত্ত বাচসাস পুরস্কার-এ চলচ্চিত্রটি সেরা চলচ্চিত্রের পুরস্কার লাভ করে এবং তিনি শ্রেষ্ঠ পরিচালক এবং এবাদুর রহমানের সাথে যৌথভাবে শ্রেষ্ঠ চিত্রনাট্যকার ও সংলাপ রচয়িতার পুরস্কার অর্জন করেন।
অঞ্জনা (বাংলাদেশী অভিনেত্রী) অঞ্জনার অভিনয় জীবন শুরু হয় ১৯৭৬ সালে বাবুল চৌধুরী পরিচালিত "সেতু" চলচ্চিত্র দিয়ে। তবে তার মুক্তিপ্রাপ্ত প্রথম চলচ্চিত্র শামসুদ্দীন টগর পরিচালিত "দস্যু বনহুর" (১৯৭৬)। ফোক ফ্যান্টাসি ঘরানার এই ছবিতে তার বিপরীতে ছিলেন সোহেল রানা। ১৯৭৮ সালে তিনি আজিজুর রহমান পরিচালিত "অশিক্ষিত" চলচ্চিত্রে নায়ক রাজ রাজ্জাকের বিপরীতে লাইলি চরিত্রে অভিনয় করেন। রাজ্জাকের বিপরীতে তিনি ৩০টি চলচ্চিত্রে অভিনয় করেছেন। রাজ্জাকের বিপরীতে তার অভিনীত অন্যান্য চলচ্চিত্রগুলো হল "জিঞ্জীর" (১৯৭৯), "আশার প্রদিপ" (১৯৭৯), "সানাই" (১৯৮২), "আশার আলো" (১৯৮২), "অভিযান" (১৯৮৪), "আনারকলি", "বৌরানী", "মানা", "বিধাতা" (১৯৮৯), "রাম রহিম জন" (১৯৮৯)। এছাড়া আলমগীর, জসিম, বুলবুল আহমেদ, জাফর ইকবাল, ওয়াসিম, উজ্জ্বল, সোহেল চৌধুরী, ইলিয়াস কাঞ্চন সবার সাথে অভিনয় করেছেন।
জিরো ডিগ্রী জিরো ডিগ্রী অনিমেষ আইচ পরিচালিত ২০১৫ সালের একটি বাংলা চলচ্চিত্র। প্লে হাউস প্রোডাকশনস্-এর ব্যানারে জনপ্রিয় নাট্যাভিনেতা ও পরিচালক মাহফুজ আহমেদ "জিরো ডিগ্রী"র প্রযোজনা করেছেন। এতে অভিনয় করেছেন মাহফুজ আহমেদ, জয়া আহসান, দিলরুবা ইয়াসমিন রুহি, ইফতেখার জাইব, মীর রাব্বি, রনন রয়, তারিক আনাম খান, টেলিসামাদ, ইরেশ যাকের, লায়লা হাসান, শিরিন আলম প্রমুখ। রুহী এই চলচ্চিত্রে পাঁচ রূপে আবির্ভূত আসবেন।
শর্মিলী আহমেদ আহমেদ ১৯৬২ সালে রেডিওতে এবং ১৯৬৪ সালে চলচ্চিত্রে তার ক্যারিয়ার শুরু করেন। তিনি বাংলাদেশ টেলিভিশনের প্রথম ধারাবাহিক নাটক দম্পতিতে কাজ করেছেন। ১৯৭৬ সালে মোহাম্মদ মহসিন পরিচালিত আগুন নাটকে প্রথমবারের মত মায়ের ভূমিকা পালন করেছিলেন।
নাগরদোলা (চলচ্চিত্র) নাগরদোলা এটি ১৯৭৯ সালের একটি বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন বিখ্যাত পরিচালক বেলাল আহমেদ। এবং এটিই তাঁর পরিচালিত প্রথম পূর্ণদৈর্ঘ্য চলচ্চিত্র। এই চলচ্চিত্রটিতে উল্লেখযোগ্য চরিত্রগুলোতে অভিনয় করেছেন ফারুক, সুচরিতা, আনোয়ার হোসেন, রোজী সামাদ, টেলিসামাদ ও আরিফুল হক।
বুলবুল আহমেদ চলচ্চিত্রে অভিনয়ের পাশাপাশি কয়েকটি ছবিও পরিচালনা করেন তিনি। বুলবুল আহমেদ পরিচালিত উল্লেখযোগ্য ছবি হচ্ছে "ওয়াদা", "মহানায়ক", "ভালো মানুষ", "রাজলক্ষ্মী-শ্রীকান্ত", "আকর্ষণ", "গরম হাওয়া", "কত যে আপন" প্রভৃতি। এর মধ্যে শেষের চারটি ছবি প্রযোজনার পাশাপাশি পরিচালনাও করেন বুলবুল আহমেদ। ৪৪ বছরের মিডিয়া জীবনে বুলবুল আহমেদ প্রায় ৩০০ নাটক এবং দুই শতাধিক ছবিতে অভিনয় করেন। বুলবুল আহমেদ অভিনীত সর্বশেষ চলচ্ছিত্র হচ্ছে "দুই নয়নের আলো", আর সর্বশেষ টিভি নাটক হচ্ছে ২০০৯ সালে শুটিংকৃত "বাবার বাড়ি"। নাটকটিতে অভিনয়ের পাশাপাশি পরিচালনার কাজও করেছেন তিনি।
দিলারা জামান দিলারা জামান ফখরুজ্জামান চৌধুরীর সাথে বিবাহবন্ধনে আবদ্ধ হন। ফখরুজ্জামান বাংলা একাডেমি পুরস্কারপ্রাপ্ত কথাসাহিত্যিক। তাদের দুই কন্যা - তানিয়া ও যুবায়রা। । দুই কন্যার মধ্যে তানিয়া ডাক্তার এবং যুবায়রা পেশায় আইনজীবি। তাছাড়া দিলারা জামানের একজন পালক ছেলে সন্তান রয়েছে, যার নাম আশফাক।
সুভা (চলচ্চিত্র) সুভা চাষী নজরুল ইসলাম পরিচালিত ২০০৬ সালের বাংলাদেশী নাট্য চলচ্চিত্র। ছবিটি মুক্তি পায় বাংলাদেশের সমস্ত প্রেক্ষাগৃহে মুক্তি পায় ২০০৬ সালে। পরিচালনা করেছেন চাষী নজরুল ইসলাম। ছবিটি নির্মিত হয়েছে রবীন্দ্রনাথ ঠাকুর এর "সুভা" ছোটগল্প অবলম্বনে। "সুভা" চলচ্চিত্রটি প্রযোজনা এবং পরিবেশনায় রয়েছেন ইমপ্রেস টেলিফিল্ম। ছবিটিতে নাম ভূমিকায় অভিনয় করেছেন অভিনেত্রী পূর্ণিমা এবং আরও একটি গুরুত্বপূর্ণ চরিত্রে অভিনয় করেছেন শাকিব খান। এছাড়াও সহ-শিল্পীদের মধ্যে রয়েছেন চাষী নজরুল ইসলাম, সুজাতা, তুষার খান, সালেহ আহমেদ। শাকিব খান ও পূর্ণিমা তাদের অসাধারন অভিনয়ের জন্য সর্বস্তরের প্রশংসা প্রাপ্ত হয়েছিলেন।
রাজ্জাক ২০১৪ সালে তিনি নঈম ইমতিয়াজ নেয়ামুল পরিচালিত এবং ফেরদৌস আহমেদ প্রযোজিত "এক কাপ চা" চলচ্চিত্রে অতিথি চরিত্রে এবং সামিয়া জামান পরিচালিত "আকাশ কত দূরে" ছবিতে অভিনয় করেন। ২০১৫ সালে তার বড়পুত্র বাপ্পারাজ পরিচালিত "কার্তুজ" ছবিতে অভিনয় করেন। এতে প্রধান ভূমিকায় অভিনয় করেন তারই ছোট পুত্র সম্রাট। ২০১৬ সালে রাজ্জাক "চেয়ারম্যানের চরিত্র ফুলের মতো পবিত্র" টেলিভিশন চলচ্চিত্রে চেয়ারম্যানের ভূমিকায় অভিনয় করেন। এটি তার নিজের প্রযোজনা প্রতিষ্ঠান রাজলক্ষী প্রডাকশন্স থেকে নির্মিত হয় এবং পরিচালনা করেন তার পুত্র খালিদ হোসেন সম্রাট। এর আগেও রাজ্জাক সম্রাটের পরিচালনায় "দায়ভার" টেলিভিশন চলচ্চিত্রে কাজ করেন।
জয়যাত্রা জয়যাত্রা ২০০৪ সালে মুক্তিপ্রাপ্ত একটি বাংলাদেশী চলচ্চিত্র। বাংলাদেশের বিখ্যাত সম্পাদক, কাহিনীকার ও চলচ্চিত্র পরিচালক আমজাদ হোসেন এর কাহিনী নিয়ে সংলাপ, চিত্রনাট্য ও পরিচালনা করেছেন তৌকির আহমেদ। এটি তার পরিচালিত প্রথম পূর্ণদৈর্ঘ্য চলচ্চিত্র। বাংলাদেশের স্বাধীনতা যুদ্ধ ভিত্তিক এই ছবিটি প্রযোজনা ও পরিবেশনা করেছে ইমপ্রেস টেলিফিল্ম। জয়যাত্রা বাংলাদেশের স্বাধীনতা যুদ্ধকালীন একদল মানুষের হাসি-কান্না, সুখ-দুঃখ, মৃত্যু ও বেঁচে থাকার সংগ্রামের গল্প। ছবিটিতে বিভিন্ন চরিত্রে অভিনয় করেছেন বিপাশা হায়াত, আজিজুল হাকিম, মাহফুজ আহমেদ, হুমায়ুন ফরীদি, তারিক আনাম খান, আবুল হায়াত, মেহবুবা মাহনূর চাঁদনী।
আম্মাজান আম্মাজান কাজী হায়াৎ পরিচালিত ১৯৯৯ সালের বাংলাদেশী অপরাধধর্মী নাট্য চলচ্চিত্র। ছবিটি প্রযোজনা করেছেন ও কাহিনী লিখেছেন মনোয়ার হোসেন ডিপজল এবং চিত্রনাট্য ও সংলাপ লিখেছেন কাজী হায়াৎ। এতে নাম ভূমিকায় (আম্মাজান) অভিনয় করেছেন শবনম এবং তার পুত্রের ভূমিকায় অভিনয় করেছেন মান্না। এছাড়া অন্যান্য চরিত্রে অভিনয় করেছেন মৌসুমী, আমিন খান, ডিপজল, মিজু আহমেদ প্রমুখ।
জয়া আহসান ২০১৫ সালে অভিনয় করেন বাংলাদেশের অনিমেষ আইচ পরিচালিত মনস্তাত্বিক-থ্রিলারধর্মী জিরো ডিগ্রী ছবিতে। এতে তার বিপরীতে অভিনয় করেন মাহফুজ আহমেদ। চলচ্চিত্রটি ব্যবসাসফল না হলেও জয়ার অভিনয় প্রশংসিত হয় এবং তিনি মেরিল-প্রথম আলো পুরস্কার-এ সমালোচকদের বিচারে শ্রেষ্ঠ নারী চলচ্চিত্র অভিনয়শিল্পী বিভাগে মনোনীত হন এবং ২০১৭ সালে প্রদত্ত ৪০তম জাতীয় চলচ্চিত্র পুরস্কারে শ্রেষ্ঠ অভিনেত্রীর পুরস্কার লাভ করেন। একই বছর কলকাতার ইন্দ্রনীল রায় চৌধুরী পরিচালিত একটি বাঙালি ভূতের গপ্পো ও সৃজিত মুখার্জি পরিচালিত ১৯৪৭ সালের দেশবিভাগ নিয়ে নির্মিত রাজকাহিনী ছবিতে অভিনয় করেন। এই চলচ্চিত্রে যৌবনাশ্রিত ও আপত্তিকর দৃশ্যে অভিনয় করে তিনি সমালোচিত হয়েছেন। "রাজকাহিনী" ছায়াছবিতে অভিনয়ের জন্য ১৬তম টেলি সিনে পুরস্কারে শ্রেষ্ঠ পার্শ্বচরিত্রে অভিনেত্রীর পুরস্কার অর্জন করেন।
রাজা রানী বাদশা রাজা রানী বাদশা ১৯৯৮ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক হরনাথ চক্রবর্তী পরিচালিত চলচ্চিত্র এটি। এই চলচ্চিত্রে মুখ্য ভূমিকায় আছেন শতাব্দী রায়,শন্তু মুখোপাধ্যায়,নিমু ভৌমিক,আহমেদ শরীফ,অরুন বান্দাপাধ্যায়,শাকিল শারমিন প্রমুখ। এই চলচ্চিত্রে সংগীত পরিচালনা করেন বাবুল বোস।
বিদ্যা সিনহা সাহা মীম হুমায়ুন আহমেদ পরিচালিত "আমার আছে জল" চলচ্চিত্রে অসাধারন অভিনয় করে মীম সবার নজরে আসেন। এই চলচ্চিত্রে অভিনয় করে তিনি মেরিল-প্রথম আলো পুরস্কার-এ সমালোচকদের বিচারে শ্রেষ্ঠ চলচ্চিত্র অভিনয়শিল্পীর পুরস্কার লাভ করেন। পরের বছর ২০০৯ সালে মীম অভিনয় করেন জাকির হোসেন রাজু পরিচালিত "আমার প্রাণের প্রিয়া" ছায়াছবিতে। যাতে তার বিপরীতে অভিনয় করেন শাকিব খান। এই ছায়াছবির জন্য তিনি মেরিল-প্রথম আলো পুরস্কার-এ তারকা জরিপে শ্রেষ্ঠ চলচ্চিত্র অভিনয়শিল্পীর পুরস্কারের জন্য মনোনীত হন। এর সাথে সাথে মীম ছোট পর্দায় বেশ কিছু নাটকেও নিয়মিত অভিনয় করেন।
মুমতাজ (অভিনেত্রী) মুমতাজ ১৯৭৪ সালের ২৯ মে তারিখে ময়ুর মাধবানীকে বিয়ে করেন। তাদের দুটি কন্যা সন্তান রয়েছে; একজন হলেন নাতাশা এবং অপরজনের নাম তানিয়া। বড় মেয়ে নাতাশা, ২০০৫ সালের ডিসেম্বরে ফিরোজ খান এর পুত্র ফারদিন খান এর সাথে বিবাহ বন্ধনে আবদ্ধ হন। তার বোন মল্লিকা চলচ্চিত্র অভিনেতা দারা সিং এর ছোট ভাই রন্ধযাকে বিয়ে করেন।
কৃষ্ণপক্ষ (চলচ্চিত্র) কৃষ্ণপক্ষ জনপ্রিয় কথাসাহিত্যিক হুমায়ূন আহমেদ-এর ‘কৃষ্ণপক্ষ’ উপন্যাস অবলম্বনে মেহের আফরোজ শাওন পরিচালিত একটি বাংলা চলচ্চিত্র। ছবিটির প্রিমিয়ার হয় ২০১৬ সালের ১৩ ফেব্রুয়ারি, তবে সারা দেশে মুক্তি পায় ২৬ ফেব্রুয়ারি।
আরিফিন শুভ ২০১৬ সালে তিনি আশিকুর রহমান পরিচালিত অ্যাকশনধর্মী "মুসাফির" ও অনন্য মামুন পরিচালিত নাট্যধর্মী "অস্তিত্ব" চলচ্চিত্রে অভিনয় করেন। এই বছরের শেষ দিকে মুক্তি পায় জাকির হোসেন রাজু পরিচালিত বাংলাদেশ-ভারত যৌথ প্রযোজনার "নিয়তি"। এতে তার বিপরীতে অভিনয় করেন জলি। ২০১৭ সালের শুরুর দিকে মুক্তি পায় জাকির হোসেন রাজু পরিচালিত পথ-রোমাঞ্চকর রোম্যান্টিক "প্রেমী ও প্রেমী" এবং শামিম আহমেদ রনি পরিচালিত কমেডিধর্মী "ধ্যাততেরিকি"। অক্টোবরে মুক্তি পায় দীপংকর দীপন পরিচালিত পুলিশ অ্যাকশন থ্রিলার "ঢাকা অ্যাটাক"। এতে তাকে ঢাকা মহানগর পুলিশের বোমা নিস্ক্রিয়করণ দলের প্রধান আবিদ রহমান চরিত্রে দেখা যায়। এছাড়া নির্মাণাধীন রয়েছে জায়েদ রিজওয়ানের "মৃত্যুপুরী", আলমগীরের "একটি সিনেমার গল্প" এবং কণ্ঠ দিয়েছেন বাংলাদেশের প্রথম অ্যানিমেশন চলচ্চিত্র "ডিটেকটিভ"-এ মহীন চরিত্রে।
মাটির প্রজার দেশে মাটির প্রজার দেশে ইমতিয়াজ আহমেদ বিজন পরিচালিত একটি নাটকীয় পারিবারিক চলচ্চিত্র। চলচ্চিত্রটি ২৩ মার্চ ২০১৮ সালে বাংলাদেশে মুক্তি পায়। চলচ্চিত্রটি যুক্তরাষ্ট্রের সিয়াটল আন্তর্জাতিক চলচ্চিত্র উৎসব, শিকাগোর দক্ষিণ এশীয় চলচ্চিত্র উৎসব, ইতালির কারাওয়ান চলচ্চিত্র উৎসব ও ইন্দোনেশিয়ার রয়্যাল বালি চলচ্চিত্র উৎসবসহ বেশকিছু আন্তর্জাতিক চলচ্চিত্র উৎসব অংশ নেয়। এর মধ্যে দক্ষিণ এশীয় চলচ্চিত্র উৎসবে দর্শক পছন্দে সেরা পূর্ণদৈর্ঘ্য ছবির পুরস্কার লাভ করে চলচ্চিত্রটি।
দহন (২০১৮-এর চলচ্চিত্র) দহন ২০১৮ সালের মুক্তিপ্রাপ্ত বাংলাদেশী সামাজিক ও রাজনৈতিক প্রেক্ষাপট নিয়ে নির্মিত চলচ্চিত্র। চলচ্চিত্রটি পরিচালনা করেছেন রায়হান রাফী এবং জাজ মাল্টিমিডিয়ার ব্যানারে ছবিটি প্রযোজনা করেছেন আব্দুল আজিজ। এটি রায়হান রাফী পরিচালিত দ্বিতীয় চলচ্চিত্র। এর আগে তার পরিচালনায় "পোড়ামন ২" চলচ্চিত্রটি মুক্তি পায়। দহন চলচ্চিত্রে অভিনয় করেছেন সিয়াম আহমেদ, পূজা চেরি এবং জাকিয়া বারী মম।
ভয়ংকর সুন্দর ভয়ংকর সুন্দর অনিমেষ আইচ পরিচালিত ২০১৭ সালের বাংলাদেশী নাট্য চলচ্চিত্র। এটি অনিমেষ আইচ পরিচালিত দ্বিতীয় চলচ্চিত্র। গল্পকার মতি নন্দী রচিত "জলের ঘূর্ণি ও বকবক শব্দ" গল্প অবলম্বনে ছবিটির চিত্রনাট্য ও সংলাপ লিখেছেন অনিমেষ আইচ। ছবিতে প্রধান দুই চরিত্রে অভিনয় করেছেন আশনা হাবিব ভাবনা এবং পরমব্রত চট্টোপাধ্যায়। এটি ভাবনা অভিনীত প্রথম চলচ্চিত্র। এছাড়া এই ছবিতে প্রথমবারের মত বাংলাদেশী চলচ্চিত্রে অভিনয় করেন, যদিও তার অভিনীত "ভুবন মাঝি" এর পূর্বে মুক্তি পায়। অন্যান্য পার্শ্বচরিত্রে অভিনয় করেছেন সৈয়দ হাসান ইমাম, খায়রুল আলম সবুজ, লুৎফর রহমান জর্জ, ফারহানা মিঠু, ফারুক আহমেদ প্রমুখ।
৪জি বাণিজ্যিকভাবে দুই ধরণের ফোরজি প্রযুক্তি স্থাপিত হয়েছে: মোবাইল ওয়াইম্যাক্স (২০০৬ সালে দক্ষিণ কোরিয়ার প্রথম) এবং লং টার্ম ইভোলিউশন বা এলটিই (২০০৯ সালে নরওয়ের ওসলো এবং সুইডেনের স্টকহোমে প্রথম)। তবে বর্তমানে ৪জি এর সেসব প্রাথমিক সংস্করণগুলোকে বাস্তবিক ৪জি হিসেবে দাবী করা যাবে কিনা তা নিয়ে বিতর্ক আছে, যার প্রধান কারণ হল আইএমটি অ্যাডভান্সড এর কিছু প্রয়োজনীয় নিয়ম।
যুক্তরাষ্ট্রে স্প্রিন্ট নেক্সটেল ২০০৮ সালে মোবাইল ওয়াইম্যাক্স নেটওয়ার্ক স্থাপন করে এবং মেট্রোপিসিএস ২০১০ সালে প্রথম এলটিই সেবা চালু করে। তারবিহীন ইউএসবি মডেম প্রথম থেকেই লভ্য ছিল, কিন্তু ওয়াইম্যাক্স স্মার্টফোন লভ্য হয় ২০১০ সাল থেকে এবং এলটিই স্মার্টফোন ২০১১ সাল থেকে। তবে ইউরোপীয় বাজারে বর্তমানে ওয়াইম্যাক্স স্মার্টফোন বিক্রয় বন্ধ রয়েছে। বাংলাদেশে ২০১৮ সালে মোবাইল ফোনে ৪জি (এলটিই) সেবা প্রদান শুরু হয়।
গ্রামীণফোন গ্রামীণফোন ১৯৯৬ সালের ২৮ নভেম্বর বাংলাদেশ ডাক ও টেলিযোগাযোগ মন্ত্রণালয় থেকে মোবাইল ফোন অপারেটর হিসেবে লাইসেন্স পায়। লাইসেন্স পাওয়ার পর গ্রামীণফোন ১৯৯৭ সালের ২৬ মার্চ বাংলাদেশের স্বাধীনতা দিবসে তার কার্যক্রম শুরু করে। উল্লেখ্য যে এ অপারেটরটি বাংলাদেশের সবচেয়ে জনপ্রিয়। এবং দেশের প্রত্যান্ত অঞ্চলেও উন্নত মানের সেবা প্রধান করে থাকে। বর্তমানে গ্রামীন ফোনের গ্রাহক সংখ্যা প্রায় ৭ কোটি। গতবছরেও ৩জি সেবা থাকলেও ২০১৮ সালের ফেব্রুয়ারি মাসে চালু করা হয় ৪জি সেবা।বর্তমানে বাংলাদেশের ৬৪ জেলায় ৪জি নেটওয়ার্কের সেবা প্রদান লক্ষে কাজ করা হচ্ছে।
৪জি টেলিযোগাযোগ প্রযুক্তির বিভিন্ন প্রজন্মের নামকরণের মাধ্যমে মূলত টেলিযোগাযোগ সেবার কিছু প্রযুক্তিগত পরিবর্তনকে বোঝায়, যেমন, নতুন ধরণের স্থানান্তর প্রযুক্তি, উচ্চতর পিক ডাটা রেট, নতুন ফ্রেকুয়েন্সি ব্যান্ড, সমকালীন তথ্য স্থানান্তরের জন্য অধিক ধারণ ক্ষমতা ইত্যাদি। দেখা যায় যে প্রায় দশ বছর পর পর টেলিযোগাযোগ প্রজন্মের পরিবর্তন ঘটে। এই প্রক্রিয়া শুরু হয়েছিল ১৯৮১ সালের অ্যানালগ (১জি) থেকে ১৯৯২ সালে ডিজিটাল (২জি) স্থানান্তর প্রযুক্তিতে পরিবর্তনের মাধ্যমে। এবং এই প্রক্রিয়া চলতে থাকে, যার মাধ্যমে ২০০১ সালে আসে ৩জি মাল্টি-মিডিয়া সমর্থন, স্প্রেড স্পেক্ট্রাম স্থানান্তর এবং কমপক্ষে ২০০ কিলোবিট/সে পিক ডাটা রেট। এরপর ২০১১/২০১২ সালে আসে আসল ৪জি, যা সমর্থন করে অল-ইন্টারনেট প্রটোকল ভিত্তিক প্যাকেট সুইচড নেটওয়ার্ক, যা ব্যবহারকারীকে আল্ট্রা ব্রডব্যান্ড ইন্টারনেট সুবিধা দিয়ে থাকে।
গ্রামীণফোন বায়োস্কোপ, বাংলাদেশী ভিডিও স্ট্রিমিং প্ল্যাটফর্ম যা দর্শকদের কাছে লাইভ টিভি সামগ্রী এবং এক্সক্লুসিভ ভিডিও প্রদান করে। এটি দেশের প্রথম লাইভ স্ট্রিমিং অ্যাপ বা ওয়েবসাইট। ২০১৬ সালের সেপ্টেম্বর মাসে বিটা ওয়েব সাইট হিসেবে বায়োসকোপ চালু হয়েছিল, এবং তারপর ২০১৭ সালের আগস্টে বিটা অ্যাপ্লিকেশন হিসেবে এটি কায্যক্রম চালু করে। বায়োসকোপ যৌথভাবে বাংলাদেশের বোয়িংবড (স্টেলার ডিজিটাল লিমিটেড), বাংলাদেশের প্রধান ডিজিটাল বিনোদন পরিসেবা প্রদানকারী এবং গ্রামীণফোন লিমিটেডের মালিকানাধীন।
বাংলালিংক ২০০৪ সালের সেপ্টেম্বর মাসে ওরাসকম টেলিকম সেবা টেলিকমের ১০০% শেয়ার কিনে নেয়। এরা ৬০ মিলিয়ন ডলার মূলধন বিনিয়োগ করে এবং টেলিফোন ব্র্যান্ডের নাম পরিবর্তন করে রাখে "বাংলালিংক"। ২০০৫ সালের ফেব্রুয়ারিতে বাংলালিংক নামে এরা পুনরায় যাত্রা শুরু করে। বাংলালিংকের লাইসেন্স ১৫ বছর মেয়াদী এবং মেয়াদ শেষ হয়েছিল ২০১১ সালের নভেম্বরে।
গত বছরও তারা ৩জি সেবা দিলেও ২০১৮ সালের মার্চে থেকে তারা ৪জি সেবা দিয়ে যাচ্ছে।
৪জি নেটওয়ার্ক সিস্টেমের মডুলেশন ব্যবস্থার সর্বশেষ সংযোজন করা হয়েছে ৪জি প্রযুক্তির অ্যাক্সেস স্কিমে । এর মধ্যে রয়েছে ৩জিপিপি লং টার্ম ইভ্যালুয়েশন ব্যবস্থা । এটিই হচ্ছে জিপিআরএস/এজ নেটওয়ার্কের সর্বাধুনিক স্ট্যান্ডার্ড । এতসব প্রযুক্তির সন্নিবেশ ঘটানো হয়েছে ৪জি প্রযুক্তির নেটওয়ার্কে ।
বাংলালায়ন বাংলালায়ন কমিউনিকেশন্স লিমিটেড হচ্ছে ১৯৯৪ সালের কোম্পানি আইনের অধীনে গঠিত একটি প্রাইভেট লিমিটেড কোম্পানি, যেটি প্রতিষ্ঠিত হয় ২০০৮ সালের ৫ই নভেম্বর। বাংলালায়ন কমিউনিকেশন্স লিমিটেড (বাংলালায়ন) হচ্ছে বাংলাদেশের একটি ৪জি ওয়্যারলেস ব্রডব্যান্ড অপারেটর যেটি বর্তমানে ওয়াইম্যাক্স প্রযুক্তি ব্যবহার করে, এটি বিটিআরসি থেকে দেশব্যাপী তারবিহীন ব্রডব্যান্ড সেবা প্রদানের অনুমতি গ্রহন করেছে। বাংলালায়ন ৭টি বিভাগ ও দেশের ৩০টি প্রধান জেলায় তাদের কার্যক্রম পরিচালনা করে।
৪জি ৪জি নেটওয়ার্কিং সিস্টেমেটিতে অ্যাডভান্সড অ্যান্টেনা সিস্টেম ব্যবহার করা হয়েছে । সাধারণত সাধারণ নেটওয়ার্কিং ব্যবস্থায় একটি অ্যান্টেনা ব্যবহার করে সিগন্যাল ধরা হয়। কিন্তু ৪জি নেটওয়ার্কের ক্ষেত্রে, হ্যান্ডসেটে একাধিক অ্যান্টেনা ব্যবহার করা হয়। এই প্রযুক্তিটিকে মিমো বলা হয়ে থাকে। এর ফল অনুসারে ব্যান্ডউইডথ খুব ভালো পাওয়া যায় এবং উচ্চমানের ভয়েস ট্রান্সমিশন ও রিসিভ করা সম্ভব হয় ।
পশ্চিমবঙ্গ দূরদর্শন পশ্চিমবঙ্গের সরকারি টেলিভিশন সম্প্রচারক। এছাড়া কেবল টেলিভিশনের মাধ্যমে মাল্টিসিস্টেম অপারেটরগণ বাংলা, নেপালি, হিন্দি, ইংরেজি সহ বিভিন্ন জাতীয় ও আন্তর্জাতিক চ্যানেল সম্প্রচার করে থাকেন। বাংলা ভাষায় সম্প্রচারিত ২৪ ঘণ্টার বাংলা টেলিভিশন সংবাদ-চ্যানেলগুলি হল স্টার আনন্দ, কলকাতা টিভি, ২৪ ঘণ্টা, এনই বাংলা, নিউজ টাইম, চ্যানেল টেন, আর-প্লাস ও তারা নিউজ; ২৪ ঘণ্টার টেলিভিশন বিনোদন-চ্যানেলগুলি হল স্টার জলসা, ইটিভি বাংলা, জি বাংলা, আকাশ বাংলা ইত্যাদি। এছাড়া চ্যানেল এইট টকিজ নামে একটি ২৪ ঘণ্টার চলচ্চিত্র-চ্যানেল এবং তারা মিউজিক ও সঙ্গীত বাংলা নামে দুটি উল্লেখনীয় ২৪ ঘণ্টার সংগীত-চ্যানেলও দৃষ্ট হয়। আকাশবাণী পশ্চিমবঙ্গের সরকারি বেতার কেন্দ্র। বেসরকারি এফএম স্টেশন কেবলমাত্র কলকাতা, শিলিগুড়ি ও আসানসোল শহরেই দেখা যায়। বিএসএনএল, ইউনিনর, টাটা ডোকোমো, আইডিয়া সেলুলার, রিলায়েন্স ইনফোকম, টাটা ইন্ডিকম, Jio 4Gরিলায়েন্স জি 4জি, ভোডাফোন এসার, এয়ারসেল ও এয়ারটেল সেলুলার ফোন পরিষেবা দিয়ে থাকে। সরকারি সংস্থা বিএসএনএল ও বিভিন্ন বেসরকারি সংস্থা থেকে ব্রডব্যান্ড ও ডায়াল-আপ অ্যাকসেস ইন্টারনেট পরিষেবা পাওয়া যায়।
৪জি ক্রমবর্ধমান আইপির অভাব থেকেই আইপি ভার্সন ৪-এর পর আইপি ভার্সন ৬ বা আইপিভি ৬-এর আবির্ভাব ঘটে । ফোরজি নেটওয়ার্কের ফিচার আইপিভি ৬ সাপোর্ট । ৪জি প্রযুক্তি যেহেতু একটি আইপিভিত্তিক নেটওয়ার্ক ব্যবস্থা, সেহেতু পুরনো আইপিভি ৪-এর ওপরে ভিত্তি করে নেটওয়ার্ক তৈরি করার কোনো মানে হয় না। ৪জি নেটওয়ার্কের অন্যতম একটি ফিচার হচ্ছে আইপিভি ৬ সাপোর্ট ।
ক্লাউড কম্পিউটিং ক্লাউড কম্পিউটিং কম্পিউটিং শক্তি, অনলাইন পরিসেবা, ডাটা অ্যাক্সেস এবং ডাটা স্পেস প্রদান করে যেখানে পরিসেবাগুলি ব্যবহারে ক্লাউড কম্পিউটিং বিষয়ে গভীর ভাবে জানার দরকার পড়েনা, পরিসেবা হিসাবে যে কেউ ক্লাউড কম্পিউটিং ব্যবহার করতে পারেন। ঠিক যেমন বিদ্যুৎ ব্যবহার করতে বিদ্যুৎ কী করে সংগৃহীত হয় তা জানার দরকার হয় না।
ক্লাউড কম্পিউটিং কম্পিউটার ব্যবহারের কতগুলো সমন্বিত উপাদানের সম্মিলিত প্রয়াস যা কিছু সাধারণ উদ্দেশ্য সাধনের জন্য কাজ করে।
মোবাইল টেলিফোনি যেহেতু বিশ্ব দ্রুতই ৩জি এবং ৪জি নেটওয়ার্কের দিকে ঝুকছে, তাই ভিডিওর মাধ্যমে মোবাইল যোগাযোগ ব্যবস্থার উন্নয়ন হচ্ছে। আশা করা যাচ্ছে যে ২০১৮ এর শেষ নাগাদ, বিশ্বব্যাপী ট্র্যাফিক বছরে ১৯০ এক্সাবাইটে পৌছাবে। এটি হচ্ছে স্মার্টফোনে বদলে যাওয়া মানুষের একটি পরিসংখ্যান। ধারনা করা যায়, ২০১৮ সালের মধ্যে মোবাইল ট্র্যাফিক ১০ বিলিয়ন সংযোগে পৌঁছাবে এবং ৯৪% ট্র্যাফিক স্মার্টফোন, ল্যাপটপ এবং ট্যাবলেট থেকে আসবে। এছাড়াও ভিডিওগুলি থেকে ৬৯% মোবাইল ট্র্যাফিক আসবে কারণ বর্তমানে আমরা স্মার্ট ফোনে উচ্চতর ক্ষমতা সম্পন্ন পর্দা এবং ১৭৬ টি পরিধানযোগ্য ডিভাইস ব্যবহার করতে পারছি। স্পষ্টতই, ২০১৮ সালের মধ্যে ৪জি মোট মোবাইল ডেটার ৫১% ট্র্যাফিক করায়ত্ত করবে।
ক্যালকাটা ট্রামওয়েজ কোম্পানি এখন কলকাতা ও তার পার্শ্ববর্তী যেসব অঞ্চলে ট্রাম পরিষেবা সুলভ নয়, সেই সব অঞ্চলের জন্য ১৯৯২ সাল থেকে ক্যালকাটা ট্রামওয়েজ কোম্পানি বাস চালিয়ে আসছে। সংস্থার আর্থিক উন্নতির ক্ষেত্রেও এই পরিষেবার গুরুত্ব অপরিসীম। প্রথম দিকে রাজাবাজার থেকে ৪০টি বাস চালু করা হয়েছিল। এরপর ১৯৯৩ সালে খিদিরপুর ডিপো থেকে বাস পরিষেবা চালু হয়। ১৯৯৪ ও ১৯৯৫ সালে যথাক্রমে টালিগঞ্জ ডিপো ও বেলগাছিয়া ডিপো থেকে সিটিসির বাস পরিষেবা শুরু হয়। ২০০৫ সালে চালু হয় হাওড়ার ঘোষবাগান ডিপো।
এয়ারটেল (বাংলাদেশ) এয়ারটেল হচ্ছে বাংলাদেশে রবি আজিয়াটা লিমিটেডের পরিচালিত একটি স্বাধীন ব্যান্ড, যেটি রবি আজিয়াটা লিমিটেডের লাইসেন্সের অধীনে পরিচালিত। মালয়েশিয়ার আজিয়াটা গ্রুপ এবং ভারতি এন্টারপ্রাইজ অফ ইন্ডিয়া ২8 শে জানুয়ারী, ২০১২ তারিখে বাংলাদেশে তাদের নিজ নিজ অপারেশন একীভূত করার জন্য সম্মত হয়। নভেম্বর ১৬, ২০১৬ তারিখে এয়ারটেল বাংলাদেশ লিমিটেড ও রবি আজিয়াটা একত্রিত হয়। এটি একটি জিএসএম ভিত্তিক মোবাইল টেলিকম অপারেটর। এটি ৬৪টি জেলা শহরে এর নেটওয়ার্ক কভারেজ বিস্তৃত করেছে। ২০১৮ সালের আগস্ট পর্যন্ত ১৩.৪ মিলিয়ন গ্রাহক নিয়ে এটি বাংলাদেশের সবচেয়ে বড় ফোন অপারেটর কোম্পানি। মোট জনসংখ্যার ৯৯% মানুষের নিকটে এটি সেবা প্রদান করে ৪.৫জি এবং ৪জি+ নেটওর্য়াকের মাধ্যমে। এটি বাংলাদেশে +৮৮০১৬xxxxxxxx নাম্বারের মাধ্যমে সেবা প্রদান করে ।
রবি (মোবাইল ফোন কোম্পানি) এছাড়াও তারা বাংলাদেশে সবার আগে সবচেয়ে বেশি এলাকাতে ৪জি ইন্টারনেট সেবা দিয়ে এক রেকর্ড করেছে।
৪জি ১৯৯০ এর মাঝামাঝি সময়ে, আইটিইউ-আর অবমুক্ত করে আইএমটি-২০০০ শর্তসমূহ, যা ৩জি প্রযুক্তির শর্ত হিসেবে ব্যবহৃত হয়। এরপর ২০০৮ সালে তারা ৪জি এর জন্য আইএমটি-অ্যাডভান্সড শর্তসমূহ প্রণয়ন করে।
বিজ্ঞাপনে যৌনতা বিজ্ঞাপনে যৌনতা বা "যৌনতা বিক্রয়" হল কোন নির্দিষ্ট দ্রব্য বা পরিষেবা বিক্রির উদ্দেশ্যে বিজ্ঞাপনে যৌন আবেদনের সাহায্য নেওয়া। স্বল্পবসনা সুন্দরী নারী কিংবা পেশীবহুল পুরুষের যৌন আবেদনময় চিত্ররূপ বিজ্ঞাপনী দ্রব্য বা পরিষেবাটির সঙ্গে কতটা যুক্ত তা প্রশ্নের বিষয় এবং ততোধিক রহস্যময়।
আকাশ কত দূরে আকাশ কত দূরে ২০১৪ সালের ১৪ ফেব্রুয়ারিতে মুক্তিপ্রাপ্ত একটি বাংলাদেশী চলচ্চিত্র। ছবিটির কাহিনী, চিত্রনাট্য, সংলাপ ও গীত রচনা করেছেন জুলফিকার রাসেল। ছবিটি পরিচালনা করেন সামিয়া জামান; প্রযোজনা করে ইমপ্রেস টেলিফিল্ম ও ভার্সা মিডিয়া। ছবিটি বাংলাদেশ সরকারের অনুদানে নির্মিত। চলচ্চিত্রটিতে অভিনয় করেছেন রাজ্জাক, শর্মিলী আহমেদ, মোস্তফা প্রকাশ, ফারিয়া, মিশা সওদাগর, অঙ্কন প্রমুখ। এতে প্রধান চরিত্রে অভিনয় করেছেন ফারহানা শাহরিন ফারিয়া ও অঙ্কন। তাদের অভিনীত চরিত্রের নাম পরী ও বিচ্ছু।
দুরন্ত এক্সপ্রেস দুরন্ত রেল পরিষেবা চালু হয়েছে ভারতের সর্বাধিক ঘনজনবহুল শহরগুলির মধ্যে। ২০০৯ সালের ৩ জুলাই, ২০০৯-১০ সালের কেন্দ্রীয় রেল বাজেট পেশের সময় এই প্রকল্পের প্রাথমিক ঘোষণাপত্রে ১২টি সাপ্তাহিক, দ্বি-সাপ্তাহিক (সপ্তাহে দুইবার) ও ত্রি-সাপ্তাহিক (সপ্তাহে তিনবার) দুরন্ত ট্রেন চালু করার কথা ঘোষণা করা হয়েছিল। এছাড়াও ঘোষণা করা হয়েছিল যে এক বছরের মধ্যেই এই ট্রেনগুলি চালু করা হবে। এই ট্রেনগুলি হল:
তুর্কমেনিস্তান এয়ারলাইন্স ২০১৩ সালের জানুয়ারী মাসে ব্রোনার নিয়মিত মালবাহী ফ্লাইট শুরু হয়। ২০১৩ সালের মার্চ মাসে ৬১ আতাতুর্ক স্ট্রিটে একটি নতুন টিকেট বিক্রয় কেন্দ্র খোলা হয়েছিল। এই বিল্ডিং ৩০টি বিক্রয় অফিসে আছে ১৭টি দেশীয় ফ্লাইটের জন্য এবং ১৩টি আন্তর্জাতিক রুটের জন্য। ২০১৪ সালের আগস্টে লিভিভের একটি নিয়মিত যাত্রী ফ্লাইট শুরু হয়েছিল। একই বছরের অক্টোবরে, ডেনেটস্ক এবং রিগা ফ্লাইটগুলো চালু হয় এবং ডিসেম্বরে পশ্চিমা ইউরোপের প্যারিসে প্রথম নির্ধারিত পরিষেবা চালু হয়।
৪জি ২০১০ সালের অক্টোবর মাসে, আইটিইউ-আর ফোরজি প্রযুক্তির দুটি স্ট্যান্ডার্ড অনুমোদন করে । এর একটি হচ্ছে এলটিই অ্যাডভান্সড এবং অপরটি হচ্ছে ওয়্যারলেসম্যান অ্যাডভান্সড ।২০১০ সালের অক্টোবর মাসে, আইটিইউ-আর ফোরজি প্রযুক্তির দুটি স্ট্যান্ডার্ড অনুমোদন করে । এর একটি হচ্ছে এলটিই অ্যাডভান্সড এবং অপরটি হচ্ছে ওয়্যারলেসম্যান অ্যাডভান্সড ।
ভারতের পরিবহন ব্যবস্থা বর্তমানে শহরতলি রেল পরিষেবা কেবলমাত্র মুম্বই, কলকাতা, দিল্লি ও চেন্নাই শহরেই কার্যকর রয়েছে। দেশের প্রথম দ্রুত পরিবহন ব্যবস্থা কলকাতা শহরতলি রেল চালু হয়েছিল ১৮৫৪ সালে। প্রথম ট্রেনটি চলেছিল হাওড়া থেকে হুগলির মধ্যে ৩৮.৬ কিলোমিটার (২৬ মাইল) পথে। এরপর ১৮৬৭ সালে মুম্বই শহরে চালু হয় মুম্বই শহরতলি রেল। এই রেলপথে প্রতিদিন ৬৩ লক্ষ যাত্রী চলাচল করে। মুম্বই শহরতলি রেলের যাত্রীঘনত্ব সারা বিশ্বে সর্বোচ্চ। এছাড়া কলকাতাতে একটি চক্র রেলপথ এবং চেন্নাইয়ে চেন্নাই গণ দ্রুত পরিবহন ব্যবস্থা নামে একটি উড়াল রেল পরিষেবা চালু আছে। ১৯৮৪ সালের দেশের প্রথম ভূগর্ভস্থ দ্রুত পরিবহন পরিষেবা কলকাতা মেট্রো চালু হয় কলকাতা শহরে। বর্তমানে দিল্লিতে তিনটি মেট্রো রেলপথ চালু হয়েছে এবং একাধিক মেট্রোপথের কাজ চলছে। হায়দরাবাদ, বেঙ্গালুরু, চেন্নাই, আহমদাবাদ ও মুম্বই শহরেও মেট্রো প্রকল্পের কাজ চলছে।
৪জি ইউএমটিএস পরিবারের সবচেয়ে দ্রুতগতির ৩জি ভিত্তিক প্রযুক্তি হল এইচএসপিএ+, যা ২০০৯ সাল থেকে বাণিজ্যিক ভাবে ব্যবহার হচ্ছে। এতে এমআইএমও ছাড়া একটি অ্যান্টেনা ব্যবহার করে ডাউনলিংকে ২৮ মেগাবিট/সে এবং আপলিংকে ২২ মেগাবিট/সে গতি পাওয়া সম্ভব। ২০১১ সালে ডিসি-এইচএসপিএ+ বা ২x২ এমআইএমও ব্যবহার করে এই গতিকে ৪২ মেগাবিট/সে এ উন্নীত করা হয়।ফোরজি সুবিধার ক্ষেত্রে আইএমটি-অ্যাডভান্সড সেলুলার সিস্টেম নিচের যোগ্যতাগুলো অবশ্যই পূরন করবে ।
৪জি প্রযুক্তি হচ্ছে মূলত আইপিভিত্তিক এক ধরনের নেটওয়ার্ক
হাই মোবিলিটি যোগাযোগের ক্ষেত্রে প্রতি সেকেন্ডে ১০০ মেগাবাইট গতিসম্পন্ন এবং লো মোবিলিটির যোগাযোগের ক্ষেত্রে প্রতি সেকেন্ডে ১ গিগাবাইট গতিসম্পন্ন হবে ।
৫ থেকে ২০ মেগাহার্টজ ব্যান্ডউইডথ, কোনও কোনও ক্ষেত্রে ৪০ মেগাহার্টজ ব্যান্ডউইডথ ক্ষমতা সম্পন্ন ।
ইনডোর সুবিধার ক্ষেত্রে, সিস্টেম স্পেকট্রাম এফিশিয়েন্সি হবে, ডাউনলিঙ্ক এর ক্ষেত্রে ৩-বিট/সে./হার্টজ/সেল এবং আপলিঙ্ক এর ক্ষেত্রে ২.২৫-বিট/সে./হার্টজ/সেল ।
স্যামসাং ২৪ আগষ্ট ২০১২,স্মার্টফোন প্রযুক্তিতে ছয়টি পেটেন্ট লঙ্ঘনের জন্য নয়জন আমেরিকান জুরি রায় দেয় স্যামসাং এই ক্ষতির জন্য অ্যাপল ১.০৫ বিলিয়ন ডলার পাবে।অ্যাপল দ্বারা অনুরোধকৃত ২.৫ বিলিয়ন ডলার তুলনায় এখনও কম ছিল।সিদ্ধান্তে আরো রায় দেওয়া হয় এই মামলা অ্যাপল উপস্থাপিত পাঁচ স্যামসাং পেটেন্ট লঙ্ঘন করা হয়নি। এই পদক্ষেপ উদ্ভাবনের খাতে ক্ষতি করতে পারে, স্যামসাং এই বলে সিদ্ধানন্তে নিন্দা জানায়। দক্ষিণ কোরিয়ার আদেশের অনুযায়ী উভয় কোম্পানি একে অপরের মেধা সম্পত্তি লঙ্ঘনকারী হিসেবে দোষী। আদেশের পর প্রথম বাণিজ্যে, কসপি সূচক স্যামসাং শেয়ার ৭.৭% পড়ে যায়, ২০০৮ সালের ২৪ অক্টোবর ১,১৭৭,০০০ কোরিয়ান ওন সবচেয়ে বড় রকমের দড়পতন হয়। অ্যাপল তখন মার্কিন যুক্তরাষ্ট্রে স্যামসাং এর আটটি ফোন (গ্যালাক্সি এস ৪জি, গ্যালাক্সি এস২ এটিএন্ডটি, গ্যালাক্সি এস২ স্কাইরকেট, গ্যালাক্সি এস২ টি মোবাইল, গ্যালাক্সি এস২ এপিক ৪জি, গ্যালাক্সি এস শোকেস, ড্রয়েড চার্জ এবং গ্যালাক্সি প্রভেল) বিক্রয় নিষিদ্ধ চায়। যা আদালত দ্বারা খারিজ করে দেওয়া হয়।
কল-রেডী কল-রেডী বাংলাদেশের একটি ঐতিহ্যবাহী মাইক পরিষেবা। বাংলাদেশের স্বাধীনতার পূর্বে এবং পূর্ব পাকিস্তানের বিভিন্ন আন্দোলনে প্রায় সব সময় এ মাইক সার্ভিসটি ব্যবহার করা হয়েছে। এর মধ্যে উল্লেখযোগ্য হলো, ১৯৫২ সালের ভাষা আন্দোলন, ১৯৫৪ সালের যুক্তফ্রন্ট নির্বাচন, ১৯৬৬ সালের ছয় দফা আন্দোলন, ঊনসত্তরের গণঅভ্যুত্থান এবং ১৯৭০ সালের সাধারণ নির্বাচনের সময় সভা ও সমাবেশে এবং সাতই মার্চের ভাষণ।
তুর্কমেনিস্তান এয়ারলাইন্স ২০০১ সাল থেকে বিমানটি সোভিয়েত যুগের একটি নৌবহর বোয়িং ৭১৭-এর আরও আধুনিক নৌবহরের জন্য গৃহীত হয়েছিল, যা ব্যাপকভাবে অভ্যন্তরীণ রুটে পরিষেবা প্রদান করতো। ২০০১ সালের এমকেএস এয়ার শো-এ উপস্থাপিত করার জন্য বোয়িং ৭১৭ সিরিজের সাতটি বিমান কিনেছিল।
শ্যামবাজার ১৮৮২ সালে ঘোড়ায় টানা ট্রামের পরিষেবা শ্যামবাজার পর্যন্ত প্রসারিত করা হয়। ১৮৯৯ সালে ক্যালকাটা ট্রামওয়েজ কোম্পানি ট্রাম বিদ্যুতায়িত করা শুরু করে। ১৯০২ সালের মধ্যেই সমগ্র কলকাতায় বিদ্যুৎচালিত ট্রাম চালু হয়ে যায়। এরপরই ট্রাম পরিষেবা বেলগাছিয়া অবধি প্রসারিত করা হয়। ১৯৪১ সালে সার্কুলার রোডে ট্রাম চালু হয়। উল্লেখ্য, এর পর দীর্ঘদিন ট্রামই ছিল কলকাতার একমাত্র গণ পরিবহন মাধ্যম। ১৮৯৬ সালে কলকাতায় মোটরগাড়ি চালু হলেও, মোটর বাস চালু হয়েছিল ১৯২০ সালে। পাঁচমাথার মোড়ের কাছে বিধান সরণিতে শ্যামবাজার ট্রামডিপো অবস্থিত। সার্কুলার রোডে উনিশশো পঞ্চাশের দশক পর্যন্ত একটি গারবেজ ক্লিয়ারেন্স লাইট রেলওয়ে ছিল।
দিল্লি বিমানবন্দর মেট্রো এক্সপ্রেস প্রযুক্তিগত সমস্যাগুলির কারণে ৭ জুলাই ২০১২ সাল থেকে ২২ জানুয়ারী ২০১৩ সাল পর্যন্ত পরিষেবা স্থগিত করা হয়েছিল। পুনরায় চালু হওয়ার পর, গতিটি কেবল ৫০ কিলোমিটার/ঘণ্টায় করা হয়েছিল, বিমানবন্দর থেকে নতুন দিল্লি স্টেশন পর্যন্ত যাত্রা সময়টি ৪০ মিনিট পর্যন্ত বাড়ানো হয়েছিল। ২৭ জুন ২০১৩ তারিখে রিলায়েন্স ইনফ্রাস্ট্রাকচার লিমিটেড ডিএমআরসি-কে ঘোষণা দেয় যে তারা ৩০ জুন ২০১৩ সালের পর থেকে লাইন পরিচালনা করতে পারে না। এর পর, ১ জুলাই ২০১৩ সাল থেকে দিল্লি বিমানবন্দর মেট্রো লাইন পরিচালনা করার জন্য ১০০ জন কর্মকর্তার পরিচালনা ও রক্ষণাবেক্ষণ দল নিয়োগ করে ডিএমআরসি। ২০১৪ সালের মাঝামাঝি সময়ে ট্রেন ৮০ কিলোমিটার/ঘন্টা গতিতে ডিএমআরসি পুনরায় চালু করে। ২০১৫ সালের জানুয়ারিতে, ডিএমআরসি জানায় যে বিমানবন্দর মেট্রো গত জুলাই মাসে ৪০% পর্যন্ত ভাড়া কমানোর পরে তার যাত্রী ৩০% বৃদ্ধি পেয়েছে।
৪জি ২০০৮ সালের মার্চে আইইউটি-আর|আন্তর্জাতিক টেলিযোগাযোগ ইউনিয়নের বেতার যোগাযোগ সেক্টর ফোরজি এর প্রয়োজনীয় বিষয়বস্তুসমূহের একটি রূপরেখা প্রবর্তন করে। তারা উচ্চ মোবিলিটি যোগাযোগের জন্য প্রতি সেকেন্ডে ১০০ মেগাবিট এবং নিম্ন মোবিলিটি যোগাযোগের জন্য প্রতি সেকেন্ডে ১ গিগাবিট গতি প্রণয়ন করে।
এসএমএস কমেট কমেট ফ্লিট ডিভিশনে সংক্ষিপ্তভাবে ব্যবহৃত হয়, যার কারণ ছিল বৃহৎ অংশের দরিদ্র পরিচালনা ব্যবস্থা ও উচ্চ গতিতে অত্যধিক কম্পন সৃষ্টি। সে ও তার ভগিনী জাহাজ মিটিওর কে দ্রুত মজুদ জাহাজ হিসাবে স্থানান্তর করা হয়, যদিও ১৮৯৯ সালে তাদেরকে হালকা ক্রুইজার হিসাবে ভাগ করা হয়েছিল। ১৯০৪ সালের ৩ মে শুরু করে, ডানজিগে হার্বার ডিফেন্স জাহাজ হিসাবে নিযুক্ত ছিল। ১৯১১ সালের ২৪ জুন নৌবাহিনীর রেজিস্টার থেকে তাড়িত হয় এবং ১৯১৩ সালে এমডেনে খনির হাল্ক জাহাজ হিসাবে ব্যবহৃত হয়েছিল। প্রথম বিশ্বযুদ্ধে এটি তার কর্মকক্ষতা অনুসারে পরিসেবা প্রদান করেছিল এবং ১৯২১ সালে হামবার্গে এটি ভেঙ্গে ফেলা হয়েছিল।
বাংলাদেশে জলবায়ু পরিবর্তনের প্রভাব দিনে দিনে বৃষ্টিপাত কমে যাচ্ছে, সময়মত হচ্ছে না বন্যা। ২০০৮ খ্রিস্টাব্দে বাংলাদেশের গড় বৃষ্টিপাত ছিল ২৩০০ মিলিমিটার, বরেন্দ্র এলাকায় গড় বৃষ্টিপাত হয়েছিল ১১৫০ মিলিমিটার। এরকম স্বল্প বৃষ্টিপাত দিন দিন বেড়েই চলেছে। এর ফলে ভূগর্ভস্থ পানির স্তর নেমে গিয়ে খরায় আক্রান্ত হবে বিপুল সংখ্যক মানুষ, এর মধ্যে বাংলাদেশের উত্তরাঞ্চলের লোকই বেশি। এরকম খরায় কত মানুষ ক্ষতিগ্রস্থ হবে, তার ব্যাপারে বিভিন্ন উৎস থেকে আলাদা আলাদা উপাত্ত পাওয়া যায়। কারো মতে জলবায়ু পরিবর্তনজনিত কারণে ২০৫০ খ্রিস্টাব্দ নাগাদ খরায় উদ্বাস্তু হবে প্রায় ৮০লক্ষ মানুষ।
৪জি ৪জি () হল ফোর্থ জেনারেশন বা চতুর্থ প্রজন্ম শব্দটির সংক্ষিপ্ত রূপ। এটি ব্যবহৃত হয় চতুর্থ প্রজন্মের তারবিহীন টেলিযোগাযোগ প্রযুক্তিকে বুঝাতে। এটি তৃতীয় প্রজন্মের (থ্রিজি) টেলিযোগাযোগ প্রযুক্তির উত্তরসূরি। ফোরজি প্রযুক্তি ল্যাপটপ, স্মার্টফোন বা অন্যান্য মোবাইল যন্ত্রে মোবাইল ব্রডব্যান্ড|মোবাইল আল্ট্রা ব্রডব্যান্ড ইন্টারনেট সেবা প্রদান করে থাকে। ফোরজি নেটওয়ার্কে যেসব সুবিধা পাওয়া যায় সেগুলোর মধ্যে সংশোধিত মোবাইল ওয়েব সেবা, আইপি টেলিফোনি, গেমিং সেবা, এইচডিটিভি|হাই-ডেফিনিশন মোবাইল টিভি, ভিডিও কনফারেন্স, ত্রিমাত্রিক টেলিভিশন এবং ক্লাউড কম্পিউটিং উল্লেখযোগ্য।
টাইপ ০৯৪ ডুবোজাহাজ ২০০৭ সালের মে মাসে বোহাই শিপইয়ার্ডের দুটি প্রকার ০৯৪ দ্বিতীয় বার পরিদর্শন করা হয়েছিল, যদিও এটি পরিষ্কার ছিল না যে এইগুলি ২০০৬ সালে চিহ্নিত ডুবোজাহাজ ছিল। ২০১০ সালে একটি, ২০১৪ সালে তিনটি, এবং ২০১৪ সালে চারটি চালু ছিল। ২০২০ সালের মধ্যে ৮ টির মতো টাইপ ০৯৪ ডুবজাহাজ পরিষেবা দিতে পারে।
ভারত ও বাংলাদেশের মধ্যে পরিবহন ব্যবস্থা ১৯৭১ সালে বাংলাদেশ স্বাধীনতা যুদ্ধের পর বাংলাদেশ প্রতিষ্ঠার পর দুই দেশের দ্বিপাক্ষিক সম্পর্ক আরও সুসংহত হয়। কিন্তু আন্তর্দেশীয় পরিবহন সংযোগ উন্নয়নের ব্যাপারে দুই সরকার খুবই গড়িমসি করতে থাকে। নব্বইএর দশকে ভারত ও বাংলাদেশ সরকার, কলকাতা ও ঢাকার মধ্যে একটি বাস পরিষেবা শুরু করে। ২০০১ সালে ত্রিপুরা রাজ্যের রাজধানী আগরতলা থেকে ঢাকা পর্যন্ত আর একটি বাস পরিষেবা চালু হয়।
উহান ইয়াংসিকিয়াং নদীর তীরে অবস্থিত একটি শহর হিসাবে, উহানের ফেরি পরিষেবাগুলির দীর্ঘ ইতিহাস রয়েছে। ১৯০০ সালে বাষ্প শক্তিতে পরিচালিত নৌকা থেকে বর্তমানের আধুনিক ফেরি পরিষেবা প্রতিষ্ঠিত হয়। ১৯৩৭ সালে, হানকো থেকে ওয়াচুং পর্যন্ত ট্রেনের কার্গো পরিবহনের জন্য ট্রেন ফেরি স্থাপন করা হয়েছিল। সেখানে উপযুক্ত থামার স্থান রয়েছে উহানের চারপাশের মানুষের জন্য ফেরী পরিষেবা প্রদানের জন্য এবং রাতে একটি পর্যটন ফেরি পরিষেবা রয়েছে।
ব্যাংককের পরিবহন ব্যবস্থা ব্যাংককে ৯.৭ মিলিয়ন মোটরগাড়ি এবং মোটরবাইক রয়েছে। সরকারের মতে যথাযথভাবে হিসাব করলে বিদ্যমান রাস্তাগুলোতে চলাচলকারী যানবাহনের সংখ্যা প্রদত্ত সংখ্যার আট গুণ বেশি হতে পারে। শহরটিতে প্রতিদিন অতিরিক্ত ৭০০টি গাড়ি এবং ৪০০টি মোটরবাইক যুক্ত হচ্ছে। ১৮১১ সালে সম্পন্ন হওয়া চারেং ক্রুং সড়ক হল শহরটিতে পশ্চিমা কৌশল দ্বারা নির্মিত প্রথম রাস্তা। তারপরে বিস্তৃত শহরটির চাহিদা মেটানোর জন্য সড়ক ব্যবস্থা বিস্তৃত হয়েছে। সড়কের পাশাপাশি ব্যাংকক শহরে অন্যান্য পরিবহন ব্যবস্থার দ্বারা সজ্জিত। ব্যাংককের খাল ও ফেরীগুলো ঐতিহাসিকভাবে পরিবহনের একটি প্রধান মাধ্যম হিসেবে কাজ করে, তবে বর্তমান সময়ে শহরের মূল পরিবহন ব্যবস্থা স্থল বা সড়ক পথে স্থানান্তরিত হয়েছে। একটি জটিল উত্তলিত এক্সপ্রেসওয়ে ব্যবস্থা শহরের কেন্দ্রস্থলে এবং শহরের বাইরে যানচলাচলকে সংযুক্ত করতে সহায়তা করে। তবে ব্যাংকক শহরের দ্রুত বৃদ্ধির ফলে শহরের অবকাঠামোর উপর বড় চাপ সৃষ্টি হয়েছে। ১৯৭০-এর দশকের শেষদিকে ব্যাংকক "ট্র্যাফিক দুর্যোগের শহর" হিসেবে পরিচিত হয়ে উঠেছিল। যদিও ১৮৯৩ সালে রেল পরিবহন চালু করা হয়েছিল এবং ১৮৯৪ থেকে ১৯৬৮ সাল পর্যন্ত বৈদ্যুতিক ট্রাম ব্যবস্থা শহরটিতে চালু ছিল, তবে ১৯৯৯ সালে ব্যাংককের প্রথম দ্রুতগামী গণপরিবহন ব্যবস্থা চালু হয়েছিল। পুরাতন সরকারি পরিবহন ব্যবস্থাগুলোর মধ্যে বিস্তৃত বাস পরিষেবা এবং নৌকা পরিষেবা উল্লেখযোগ্য। নৌ পরিষেবা এখনও চওড রায়ায় এবং দুটি খালে চালু রয়েছে। ট্যাক্সি, মোটরসাইকেল এবং অটোরিক্সা শহরের পরিবহন ব্যবস্থার সঙ্গে সংযুক্ত।
ভারতীয় রেল ১৮৫৩-৫৪ সালে বোম্বাই (অধুনা মুম্বাই) ও কলকাতার নিকটে 'পরীক্ষামূলক' দুটি লাইন স্থাপন ও পরিচালনার উদ্দেশ্যে গ্রেট ইন্ডিয়ান পেনিনসুলার রেলওয়ে (জিআইপিআর) ও ইস্ট ইন্ডিয়ান রেলওয়ে (ইআইআর) নামে দুটি কোম্পানি স্থাপন করা হয়। ১৮৫১ সালের ২২ ডিসেম্বর ভারতে প্রথম রেল চালু হয়। রুরকিতে স্থানীয় একটি খাল নির্মাণকার্যে মালপত্র আনানেওয়া করার জন্য এই ট্রেনটি চালু করা হয়েছিল। দেড় বছর বাদে, ১৮৫৩ সালের ১৬ এপ্রিল বোম্বাইয়ের বোরি বান্দর থেকে থানের মধ্যে প্রথম যাত্রীবাহী ট্রেন পরিষেবার সূচনা ঘটে। "সাহিব", "সিন্ধ" ও "সুলতান" নামের তিনটি লোকোমোটিভ কর্তৃক চালিত এই রেল পরিষেবা ৩৪ কিলোমিটার পথে চালু হয়েছিল।
বিমান বাংলাদেশ এয়ারলাইন্স রাষ্ট্রপতি অধ্যাদেশ নং ১২৬ অনুসারে ১৯৭২ সালের ৪ জানুয়ারি বিমান বাংলাদেশ এয়ারলাইন্স গঠিত হয়। 
এদিন বাংলাদেশ বিমানবাহিনী থেকে একটি ডিসি-৩ বিমান নিয়ে "জাতির বাহন" হিসেবে বাংলাদেশ বিমান যাত্রা শুরু করে। 
সাবেক পাকিস্তান ইন্টারন্যাশনাল এয়ারলাইন্সের ২৫০০ কর্মচারী ও কিছুসংখ্যক কর্মকর্তা এবং ১০ জন বোয়িং ৭০৭ পাইলট ও ৭ জন অন্যান্য পাইলটের সমন্বয়ে এই প্রতিষ্ঠানটি গঠিত হয়। প্রাথমিকভাবে এর নাম ছিল এয়ার বাংলাদেশ ইন্টারন্যাশনাল।
১৯৭২ এর ৪ ফেব্রুয়ারীতে আভ্যন্তরিন সেবার মাধ্যমে বিমান তার যাত্রা শুরু করে । ভারত থেকে নিয়ে আসা ম্যাকডনেল ডগলাস ডিসি-৩ ছিল প্রথম সংযোজন। ডগলাস ডিসি-৩ ঢাকার সাথে চট্টগ্রাম, যশোর এবং সিলেটের যোগাযোগ স্থাপন করেছিল। এই ডিসি-৩ বিমানটি ১০ ফেব্রুয়ারি ১৯৭২ এ পরীক্ষামূলক উড্ডয়নের সময় দুর্ঘটনার মুখে পরে। এই দুর্ঘটনার পর ভারত সরকার বানংলাদেশকে আরও দুইটি ফকার এফ-২৭ উপহার দেয়। অল্প সময়ের ব্যাবধানে বাংলাদেশ বিমানের ক্ষমতা বৃদ্ধির জন্য বিশ্ব চার্চ কাউন্সিলের কাছ থেকে লোন নিয়ে ডগলাস ডিসি-৬ সংযোযন করা হয়। পরবরতিতে ডগলাস ডিসি-৬ এর পরিবর্তে ডগলাস ডিসি-৬বি নিয়ে আসা হয়, যা টোল এয়ার এর কাছ থেকে লিজ নেওয়া হয়েছিল। ডগলাস ডিসি-৬বি ঢাকা কলকাতা রুটে চলাচল করত। ১৯৭২ সালের চৌঠা মার্চ বিমান বাংলাদেশ, ব্রিটিশ সরকার থেকে পাওয়া একটি বোয়িং ৭০৭ চার্টার্ড প্লেন নিয়ে ঢাকা টু লন্ডন রুটে প্রথম সাপ্তাহিক আন্তর্জাতিক ফ্লাইট পরিচালনা শুরু করে। ঢাকা-কোলকাতা রুটে নিয়মিত সেবা প্রদানের জন্য ১৯৭২ সালের ৩ মার্চ ভারত থেকে একটি ফকার এফ-২৭ আনা হয়। ওই বছর বিমান প্রায় ১,০৭৮ টি ফ্লাইটে ৩,৮০,০০০ জন যাত্রী পরিবহন করে এবং নতুন ৩ টি ফকার এফ-২৭ যোগ করে। এবং একটি বোয়িং ৭০৭-৩২০সি ১৯৮১ সালে ঢাকা টু হিথ্রো রুটে সংযোজন করা হয়।
ঢাকা-কোলকাতা রুটে নিয়মিত ২ টি ফ্লাইট পরিচালন করার জন্য ১৯৭৩ সালে আরো ৪ টি ফকার এফ-২৭ আনা হয়। একই সময় একটি বোয়িং ৭০৭ সংযুক্ত হলে বিমান ঢাকা টু লন্ডন সপ্তাহে ২ টি ফ্লাইট চালু করে। সে বছরেই বিমান চট্টগ্রাম টু কলকাতা রুটে সেবা প্রদান শুরু করে। ১৯৭৪ সালের ফেব্রুয়ারী, কাঠমান্ডু, নভেম্বরে ব্যাংকক এবং ডিসেম্বরে দুবাই রুটে পরিসেবা চালু করে। ১৯৭৬ বিমান দুইটি ফকার এফ-২৭ বিক্রি করে একটি বোয়িং ক্রয় করে আবু ধাবি, করাচী ও মুম্বাই রুটেও সার্ভিস চালু করে। ১৯৭৭ সালের ফেব্রুয়ারীতে আরও একটি বোয়িং কিনে সিঙ্গাপুরে এই পরিসেবা শুরু করে। পরের বছর বিমান তার ৪র্থ বোয়িং ক্রয়ের মাধ্যমে জেদ্দা, দোহা ও আমস্টারডাম রুটে সার্ভিস চালু করে এবং সে বছরেই বিমান পাবলিক সেক্টোর কোম্পানিতে রুপান্তরিত হয় এবং পরিচালনা পর্ষদ দ্বারা পরিচালিত হয়। ১৯৭৭-৭৮ অর্থ বছরে বিমান ব্রেক ইভেন পয়েন্ট স্পর্শ করে এবং পরের বছর লাভের মুখ দেখে। কুয়ালালামপুর, এথেন্স, মাসকট ও ত্রিপলির আন্তর্জাতিক রুট ১৯৭৯ সালে সংযুক্ত হয়। ১৯৮০তে ইয়াং ,টোকিও এবং ধাবাওং রুট ও চালু করে বিমান। ২০০৭ এ ম্যাকডনেল ডগলাস ডিসি ১০-৩০ ঢাকা থেকে কুয়ালালামপুর বিমান বন্দরে অবতরন করে।
সান লুইস ন্যাশনাল ফরেস্ট সান লুইস ন্যাশনাল ফরেস্ট () ১৯০৮ সালের ০১ জুলাই ক্যালিফোর্নিয়ায় ইউএস বন পরিষেবা কর্তৃক সান লুইস ওবিস্পো ন্যাশনাল ফরেস্টের অংশ হিসেবে জমিতে প্রতিষ্ঠিত হয়েছিল। জুলাই ০১, ১৯১০ সালে এই অরণ্য-এলাকা সম্পূর্ণভাবে সান্তা বারবারা ন্যাশনাল ফরেস্টের সাথে একত্রিত করা হয়।
বাংলাদেশ-ভূটান সম্পর্ক ১৯৮৮ সালে বাংলাদেশের ভয়াবহ বন্যার পরিণতিতে ভুটান ও বাংলাদেশ বন্যা নিয়ন্ত্রণের ক্ষেত্রে সক্রিয়ভাবে সহযোগিতা করেছিল। ২০০৯ সালের ভয়াবহ ভূমিকম্পের পর ভুটানকে সমর্থনের হাত বাড়িয়ে দিয়েছিল বাংলাদেশ। বাংলাদেশ ভুটানের সেনাবাহিনীকে বাংলাদেশ রেফারেন্স কমান্ড ও স্টাফ কলেজের একটি কোর্সে একটি বৃত্তি প্রদান করে। উভয় দেশ ১৯৮৬ সালে একটি বিমান পরিষেবা চুক্তি স্বাক্ষর করে,যার ফলে দুই দেশের মধ্যে সাতটি সাপ্তাহিক ফ্লাইট অনুমোদিত পায়। ঢাকার হযরত শাহজালাল আন্তর্জাতিক বিমানবন্দর ড্রুক এয়ারের জন্য একটি ফোকাস সিটি।
ঢাকায় পানি সরবরাহ ব্যবস্থা ঢাকায় প্রথম খাবার পানীয় ব্যবস্থাপণা প্রতিষ্ঠিত হয় ১৮৭৪ সালে ব্রিটিশ ঔপনিবেশিক কর্তৃপক্ষের অধীন শাসিত শাসক খাজা আব্দুল গণির মাধ্যমে। বুড়িগঙ্গা নদীর তীরে চাদনিঘাটের একটি পানি শোধন কেন্দ্র বসানো হয়েছিল। ব্রিটিশদের থেকে স্বাধীনতার পর ১৯৪৮ সালে পাকিস্তানি সরকারের জনস্বাস্থ্য প্রকৌশল অধিদপ্তর পানি সরবরাহের পাশাপাশি নর্দমা নিষ্কাশন এবং ঝড়-পানি নিষ্কাশনের দায়িত্বে ছিল। ঢাকা ওয়াসা (পানি সরবরাহ ও নর্দমা ব্যবস্থা অথরিটি) ১৯৬৩ সালে প্রতিষ্ঠিত হয়। ১৯৮৯ সালে ঢাকার ঝড়-পানি নিষ্কাশন ব্যবস্থাটি ঢাকা ওয়াসা কে হস্তান্তর করা হয়। ১৯৯০ সালে নারায়ণগঞ্জ শহর পর্যন্ত সেবাটি বর্ধিত করা হয়। ১৯৯০ সালের প্রথম দিকে বিশ্ব ব্যাংক বলেছিল ঢাকায় জল সরবরাহের জন্য একটি ঋণ প্রদান করবে, যদি এটি একটি আন্তর্জাতিক পানিসম্পদের সাথে পাবলিক-প্রাইভেট পার্টনারশিপের মাধ্যমে প্রবেশ করে। তখন এটি প্রত্যাখ্যান করা হয়েছিল, জিজ্ঞাসা করা হয়েছিল যে রাজস্ব বিলিং এবং সংগ্রহ একটি প্রাইভেট কোম্পানীকে কমপক্ষে একটি সার্ভিস এলাকায় পাইলট ভিত্তিতে আউটসোর্স করতে হবে এবং এটি একটি বাণিজ্যিকভাবে ভিত্তিক উপযেগে রূপান্তরিত হবে। এক পরিষেবা এলাকায় আউটসোর্সিং ট্রেনিং ১৯৯৭ সালে সম্পন্ন হয়, কিন্তু পাইলট প্রকল্প সফল বলে গণ্য করা হয় নি এবং থামানো হয়। ঢাকা ওয়াসা অ্যাক্ট, 1996 দ্বারা ডিডাব্লিউএএসএ এর কার্যক্রমগুলি পুনর্গঠন করে এটিকে পরিষেবা ভিত্তিক বাণিজ্যিক প্রতিষ্ঠাএন রূপান্তরিত করা হয়।
পশ্চিমবঙ্গের পরিবহন ব্যবস্থা পশ্চিমবঙ্গ খুবই বিস্তীর্ণ সড়ক সংযোগ দ্বারা সু-সংযুক্ত রয়েছে। জাতীয় সড়ক, আন্তঃ-রাজ্য সড়ক এবং অভ্যন্তরীণ-রাজ্য সড়ক পশ্চিমবঙ্গ রাজ্যকে পরিষেবা প্রদান করে। কলকাতা থেকে [[রামপুরহাট]], দীঘা, বহরমপুর, [[শিলিগুড়ি]], নামখানা, ডায়মন্ড হারবার এবং আরোও অন্যান্য রুটে দৈনন্দিন ভিত্তিতে দীর্ঘ দূরত্বের বাস পরিষেবা রয়েছে। এখান থেকে প্রতিবেশী রাজ্য যেমন [[বিহার]], ঝাড়খন্ড এবং ওড়িশার বাসও উপলব্ধ রয়েছে। পশ্চিমবঙ্গ বাসগুলি আন্তর্জাতিকভাবে যাতায়াত করে। রাজধানী শহর কলকাতা থেকে প্রতিবেশী দেশ [[বাংলাদেশ]] এবং ভূটানের নিয়মিতরূপে বাস উপলব্ধ রয়েছে।বর্তমানে কলকাতা থেকে [[ত্রিপুরা]] রাজ্যের রাজধানী [[আগরতলা]] পর্যন্ত বাস পরিষেবা চালু হয়েছে [[বাংলাদেশ]] এর মধ্য দিয়ে।
জিন্দাল বিজয়নগর বিমানবন্দর জেভিএসএল কর্মচারীদের জন্য পূর্বে বিমানবন্দরটি একটি বেসরকারী অবরতণ ঘাঁটি হিসাবে কাজ করত। পরে ২০০৬ সালের ডিসেম্বর মাসে বিমানবন্দরকে প্রথম বাণিজ্যিক উড়ানগুলি পরিচালনার জন্য উন্নয়ন করা হয়েছিল। এটি বেলেলির জেলা পর্যটন এবং ব্যবসায়িক স্বার্থে সেবা প্রদান করা। আঞ্চলিক এয়ারলাইন ট্রুজেট হায়দরাবাদ ও বেঙ্গালুরু থেকে দৈনিক উড়ান পরিষেবা প্রদান করে।
অলিম্পিক ক্রীড়া প্রতিযোগিতা ইভাঞ্জেলোস জ্যাপ্পাসের সংস্কারকৃত স্টেডিয়ামে ১৮৭০ এবং ১৮৭৫ সালের অলিম্পিক গেমস অনুষ্ঠিত হয়। ১৮৭০ সালের অলিম্পিকে প্রায় তিরিশ হাজার দর্শক উপস্থিত হয় তবে ১৮৭৫ সালে কত দর্শক হয়েছিল তার প্রামান্য তথ্য পাওয়া যায় না। ১৮৯০ সালের ওয়েনলক অলিম্পিয়ান সোসাইটির অলিম্পিয়ান গেমস দেখে ব্যারন পিয়ের দ্য কুবেরত্যাঁ আন্তর্জাতিক অলিম্পিক অ্যাসোসিয়েশন প্রতিষ্ঠার অনুপ্রেরণা পান। তিনি ব্রুকসের সাথে এমন একটি অলিম্পিক কমিটি গঠনের পরিকল্পনা করেন যা প্রত্যেক চার বছর পর পর বিভিন্ন দেশে অলিম্পিক গেমসের আয়োজন করবে।
নীল মসজিদ, ইয়েরেভান ১৯৯০ সালের শেষার্ধে মসজিদটির মোট পুনর্নির্মাণ ঘটেছিল, যা ইরানের অর্থায়নে পরিচালিত হয়েছিল, এটি ১৯৯৯ সালে সম্পন্ন হয়েছিল। মার্কিন যুক্তরাষ্ট্রের কর্মচারী কর্মচারী এবং বিদেশী পরিষেবা কর্মকর্তা ব্র্যাডি কিসিংংকে পুনর্নির্মাণের "কাঠামোগতভাবে প্রয়োজনীয় কিন্তু নান্দনিকভাবে দ্ব্যর্থহীন" হিসাবে উল্লেখ করা হয়েছে আজারবাইজান প্রজাতন্ত্রের কিছু কর্মকর্তার মধ্যে পুনর্নির্মাণের ফলে উদ্বেগ বেড়েছিল কারণ মসজিদটি একটি ইরানী মসজিদ হিসেবে উপস্থাপিত হয়েছিল, যা আজারবাইযানের আর্মেনীয়ের একসময় বড় আজারবাইজান সম্প্রদায়ের ঐতিহ্যের অংশ হিসেবে দাবি করে। আরবিতে ইসলামি ধর্মীয় পরিষেবাগুলি এখন নীল মসজিদে প্রবেশ করেছে, যা আর্মেনিয়ার একমাত্র কার্যক্ষম মসজিদ। ইয়ারেভেন শহরের যাদুঘর এখন অন্য একটি উদ্দেশ্য ভিত্তিক বিল্ডিং নির্মিত হয়।